„DIGITALNA EKSPEDICIJA“ U PIROTU | Pametno i bezbedno\nPirot, 20. novembar 2021. – Karavan „Digitalna ekspedicija“, pokrenut na inicijativu Kabineta predsednice Vlade Srbije, Ane Brnabić, posetio je svoju četrnaestu stanicu – Pirot, gde su građani imali priliku da se upoznaju sa elektronskim javnim uslugama koje su dostupne na sajtu eUprave, principima elektronske trgovine i osnovama bezbednog korišćenja društvenih mreža, kao i ostalim pogodnostima digitalnog prostora.\nDogađaju je prisustvovala Jelena Lalatović, pomoćnica ministarke u Ministarstvu za rad, zapošljavanje, boračka i socijalna pitanja koja je tom prilikom izjavila da je Vlada Srbije na polju digitalizacije uradila mnogo poslednjih godina i da građani Srbije treba da znaju kako da to koriste na najbolji način i postanu digitalno pismeni. „Iako je pre par godina bilo potpuno nezamislivo da samo jednim klikom platite račun, prijavite se izradu novog pasoša ili drugog ličnog dokumenta, Srbija je u tome uspela i na polju digitalizacije postigla veoma značajne rezultate. Sada građani imaju priliku da određene obaveze, koje su pre zahtevale mnogo više vremena i čekanja u redovima, obave u nekoliko klikova. Srbija u oblasti digitalizacije ide u korak sa savremenim svetom“, dodala je Jelena Lalatović.\nKancelarija za informacione tehnologije i eUpravu, kao jedan od partnera karavana „Digitalna ekspedicija“ ulaže u razvijanje infrastrukture sa ciljem da se postigne kontinuirano pružanje elektronskih usluga građanima. U prilog tome govore i podaci da je samo ove godine, preko portala eUprava, podneto preko 76.000 prijava za upis dece u vrtić, izdato preko milion registracionih nalepnica za registraciju vozila, razmenjeno preko 42.000.000 dokumenata po službenoj dužnosti za koje građani nisu morali da nose papire.\neGrađaninu je na portalu eUprava na raspolaganju preko 50 elektonskih usluga dok je taj broj za privredu preko 100 usluga kao što su: mogućnost elektronskog plaćanja republičkih taksi, preuzimanja dokumenata u elektronskom obliku putem eSandučeta i mnoge druge. Takođe, sa jednim korisničkim nalogom, eGrađanin može da pristupi portalu lokalne poreske administracije, portalu eZdravlje, esDnevnik i programu Moja prva plata.\nNa Karavanu prisustvovao je i Miloš Colić, zamenik gradonačelnika Pirota koji je tom prilikom istakao zadovoljstvo što je grad Pirot jedan od 16 gradova Srbije u kojem gostuje „Digitalna ekspedicija“: “Mogućnosti koje internet pruža na polju obrazovanja, razvoja kreativnosti, komunikacija i plasiranja i razvoja ideja su neizmerne. Drago mi je što će danas i sutra, kroz organizovana predavanja, akcenat biti stavljen na bezbednost i podizanje svesti o tome kako se ponašati na internetu i što su penzioneri jedna od ciljnih grupa kojima će biti predstavljene pogodnosti i načini korišćenja interneta“.\nPrisustvujući karavanu, Nadica Cvetković, zaposlena u javnoj upravi u Pirotu, na pitanje zašto je došla na karavan i šta očekuje odgovorila je da smatra da će naučiti nove i korisne stvari, pre svega u vezi sa poslom koji obavlja. „Ovakva edukacija je dragocena, s obzirom da nove tehnologije brzo napreduju i da moramo da se uklopimo i saznamo više o digitalnim veštinama i kako da se zaštitimo u virtuelnom prostoru. Držim se stare izreke, da, dokle god čovek uči, nije star“, izjavila je Nadica iz Pirota.\nOsim pomenutih partnera, ovaj projekat se sprovodi uz podršku Ministarstvo trgovine, turizma i telekomunikacija, Ministarstva za rad, zapošljavanje, boračka i socijalna pitanja, i u partnerstvu sa programom „Nova pismenost” – koji zajedno realizuju Američka agencija za međunarodni razvoj USAID i Propulsion.\nTokom naredne dve nedelje karavan će posetiti još dva grada Srbije i tom prilikom građani će se upoznati sa ključnim digitalnim veštinama 21. veka: kako da u elektronskoj komunikaciji sa državnom upravom ostvare neko svoje pravo ili ispune obavezu, kao i kako da sebi i svojoj deci pruže bezbedno digitalno iskustvo.


Đurić i Vesić: Saradnja između beogradskih i opština sa KiM - Studio B\nĐurić i Vesić: Saradnja između beogradskih i opština sa KiM Tanjug\nDruštvoDrustvo Pocetna 19. 02. 2019. 12:24:19\nPotpisan protokol o saradnji između beogradskih i opština sa Kosova i Metohije, koji predviđa saradnju u više oblasti.\nProtokol o saradnji između opština grada Beograda i opština na teritoriji Kosova i Metohije, koji predviđa saradnju u više oblasti, potpisali su direktor vladine Kancelarije za KiM Marko Ðurić i zamenik gradonačelnika Beograda Goran Vesić, u Palati Srbija.\n„Veoma sam srećan danas zbog toga što smo i mi Srbi počeli da potpisujemo različite sporazume, različite akte koji nas čine međusobno bližima i koji znače da jačamo saradnju među našim opštinama“, rekao je Ðurić.\n„Šta god ko mislio i ko god pokušao da ubeđuje i vas i druge Srbe, glavni grad svih Srba je Beograd. Zato Beograd počinje sa ovom akcijom jer ima posebnu obavezu kada su Srbi u pitanju, bilo gde da žive. Današnji događaj znači da niste sami i da su Beograd i beogradske opštine sa vama“, rekao je Vesić.


Milestone igra za Nintendo Switch MotoGP 18 cena, cene Srbija, prodaja Beograd Novi Sad Niš\nEPonuda > Računari > Oprema za igranje > Igrice > Nintendo Switch igrice > Milestone Nintendo Switch igrice\nMilestone igra za Nintendo Switch MotoGP 18 cene\nEPonuda nije internet prodavnica već Vam omogućava da brzo i lako nađete Milestone igra za Nintendo Switch MotoGP 18 po najjeftinijoj ceni. Naš cilj je da kupci budu što bolje informisani o ponudi Milestone igra za Nintendo Switch MotoGP 18 na tržištu Srbije. Vrlo lako nalazite željeni proizvod za kategoriju Nintendo Switch igrice cene, ne morate da lutate od sajta do sajta za Milestone Nintendo Switch igrice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Milestone igra za Nintendo Switch MotoGP 18 sa PRODAVCEM. EPonuda ne može da garantuje potpunu tačnost specifikacije i slika za Milestone igra za Nintendo Switch MotoGP 18. Pre kupovine, podatke za Milestone igra za Nintendo Switch MotoGP 18 proverite na sajtu PROIZVOĐAČA.\nMilestone Xbox One igra Monster Energy Supercross - The Official Videogame 2Milestone Nintendo Switch igra Monster Energy Supercross - The Official Videogame 2Milestone PS4 Monster Energy Supercross - The Official Videogame 2Milestone PC igra Monster Energy Supercross - The Official Videogame 2Milestone XBOX ONE MXGP 2Milestone PS4 igra Sebastian Loeb RallyMilestone igra za Nintendo Switch MotoGP 18Milestone Xbox ONE igra MotoGP 18Milestone Xbox ONE igra MXGP ProMilestone Xbox ONE igra RIDE 3Milestone PS4 igra MotoGP 18Milestone PS4 igra MXGP ProMilestone PS4 igra RIDE 3Milestone PC igra MotoGP 18Milestone PC igra MXGP ProMilestone PC igra RIDE 3Milestone Nintendo Switch igra Monster Energy SupercrossMilestone PS4 igra MXGP 3 - The Official Motocross VideogameMilestone PS4 igra MotoGP 17Milestone PS4 igra Monster Energy SupercrossMilestone PS4 igra GravelMilestone XBOX ONE igra MotoGP 17Milestone XBOX ONE igra Monster Energy SupercrossMilestone XBOX ONE igra GravelMilestone PC igra GravelMilestone PC igra Monster Energy SupercrossMilestone PC igra MotoGP 17Milestone PC igra MXGP 3 - The Official Motocross Videogame\nMilestone Nintendo Switch igra Monster Energy Supercross - The Official Videogame 2\nMilestone Nintendo Switch igra Monster Energy Supercross


Jeftini letovi iz Sudana do Angole - Avio karte Sudan Angola - eSky.rs\nAvio karte do Angole\nAvio karte iz Sudana do Angole\nPretražite letove iz Sudana do Angole\nProverite najbolje prilike za letove iz Sudana do Angole\n✔ Postoje li posebne ponude za letove iz Sudana do Angole na eSky.rs?\n✔ Mogu li se pobrinuti za osiguranje prilikom rezervacije leta iz Sudana do Angole?\n✔ Ako rezervišem let iz Sudana do Angole, mogu li da rezervišem ujedno i smeštaj?\n✔ Koje avio-kompanije nude letove iz Sudana do Angole?\nBudite sigurni, da na eSky.rs ponuda letova iz Sudana do Angole uključuje ne samo niskotarifne avio-kompanije, već i one koje su specijalizovane za visoki standard.


Programi za osnovce - Program arheologija\nNajmlađu grupu kojima Program arheologija realizuje svoje aktivnosti čine učenici osnovnih škola, uzrasta 10-15. godina. Najveći broj programskih aktivnosti realizuju se kroz dva specijalizovana programa u okviru Istraživačke stanice Petnica: Naučni dan i Letnja naučna škola.\nUčesnici na našim programima imaju prilike da stvore uvid na koji način se uz primenu različitih naučnih disciplina rekonstruiše život čoveka u određenom periodu na određenom mestu. Na taj način model rada forsira kod učesnika igru sa naukom, samostalnu kreativnost i razmišljanje, kao i povezivanje šireg spektra znanja iz više naučnih oblasti i disciplina.\nPored upoznavanja učesnika sa osnovama arheološke nauke i osnovnim odlikama istorijskih perioda, od praistorije do savremenog doba, programske aktivnosti u najvećoj meri obuhvataju praktičan rad. Kroz takve oblike rada učesnici imaju prilike da se oprobaju u širokom spektru metodoloških tehnika i primeni određenih savremenih terenskih i laboratorijskih instrumenata i aparata.\nPotraga za novim arheološkim lokalitetima, terenskim istraživanjima sa i bez procesa iskopavanja, prikupljanje podataka sa različitih vrsta artefakata: keramičkih, metalnih, koštanih, kamenih i ostalih nalaza, analiza umetničkih i arhitektnoskih dela, primeni bioloških, hemijskih, fizičkih, geoloških, astronomskih i drugih metoda u rekonstrukciji prošlosti samo su jedan od segmenata oblasti kojim se ovaj obrazovani model bavi.


Prodaja Telekoma i korišćenje tog novca\nDatum kreiranja: nedelja, 28 decembar 2014\nOstalo je mnogo neodgovorenih, ali i nepostavljenih pitanja, posle novogodišnje konferencije za štampu premijera na kojoj je pomenuta i privatizacija "Telekoma".\nU svim vestima sa ove konferencije u prvi plan je istaknuta najava u vezi sa prodajom: "Mislim da ćemo dobiti najveću cenu u istoriji koju je Telekom mogao da dobije" i cena će biti "dramatično veća od one koja je ponudjena 2011. godine kada su neki to pokušavli pre izbora da rade".\nNa samoj konferenciji je pomenuto i da "se bira privatizacioni savetnik". Najzad, Vučić je naveo i da novac od prodaje Telekoma neće biti iskorišćen za smanjivanje budžetskog deficita, već na vraćanje nepovoljnih dugova i za investicione projekte. Potom je pomenuo direktno i investicije u putnu mrežu - izgradnju pruge prema Budimpešti i izgradnju autoputeva, a ako ostane novca od privatizacije će biti izgrađen ili "Moravski koridor" ili put sa po najmanje dve trake u oba smera u Banatu.\nNema sumnje da su sve ove najave dobre, ako stvari zaista stoje tako kao što je premijer rekao. Međutim, i dalje ima suviše, ne samo neodgovorenih, nego i pitanja koja niko nije ni postavio na konferenciji za štampu. Prvo pitanje tiče se procene cene koju će Srbija dobiti od prodaje udela u Telekomu. Kako se uopšte može procenjivati koliku će cenu za kupovinu deonica Telekoma ponuditi investitor, ako ne samo da nije raspisano nadmetanje za prodaju, već nije odabrana ni firma koja treba da preporuči na koji način ova prodaja treba da se odvija, koliki udeo u Telekomu Srbija treba da proda, u kojem postupku, pod kakvim uslovima (u pogledu ulaganja, i slično) i sa kojom minimalnom cenom?\nU Srbiji ima i mnogo onih koji su protiv prodaje Telekoma, bilo iz nekih načelnih razloga, bilo iz ekonomskih, a dosta njih se i prilikom prethodnog pokušaja prodaje oglašavalo u javnosti. O ekonomskim razlozima se može raspravljati i analiza privatizacionog savetnika je baš prava prilika za to. Ako ovo preduzeće sada pozitivno posluje i ako se može očekivati da to čini i u budućnosti, nakon uzimanja u obzir drugih parametara (npr. procena kretanja na tržištu, potrebe za ulaganjima, mogućnost da se dobit poveća racionalnijom organizacijom) može se proceniti i minimalna cena po kojoj bi bilo isplativo da se državni udeo proda. Ako potencijalni kupac nađe interesa da ponudi više od toga, odlično; ako ne, jednostavno ne treba prodavati, bez obzira na to da li je cena bolja ili lošija od one koja je ponuđena pre tri godine.\nPošto je saopšteno da će novac od prodaje ovog preduzeća biti uložen u putnu infrastrukturu, ekonomska računica se može postaviti uzimanjem još jednog faktora u obzir. Ako se plaća izgradnja nekog puta (npr. "Moravske magistrale"), to se može učiniti bilo novcem koji će se naći u budžetu (npr. od prodaje Telekoma), bilo novcem od kredita. Na novac od prodaje bi država bi mogla da dobije pozitivnu kamatu; na novac od kredita bi plaćala negativnu kamatu. Razlika između te dve kamate bi mogla da predstavlja osnov za korekciju minimalne cene po kojoj bi Telekom trebalo prodavati.\nPremijerova najava da će novac od privatizacije biti iskorišćen za ulaganja, a ne za pokrivanje budžetskog deficita, jeste dobra sa stanovišta transparentnosti planiranja javnih finansija (da se o budžetu vodi javna rasprava možda bi bilo i drugih dobrih predloga o tome kako da se ovaj novac najbolje iskoristi) i na prvi pogled ostavlja dobar utisak. Međutim, u situaciji kada Srbija svake godine ima budžetski deficit, to jest, višak rashoda nad prihodima koji treba da se pokrije zaduživanjem, suštinski je svejedno da li ćemo umesto pozajmica za pokrivanje rupe u budžetu to finansirati novcem od privatizacije a zatim uzeti kredit za izgradnju autoputa, ili ćemo autoput fnansirati od privatizacionih prihoda a zaduživati se radi porkivanja deficita za tekuće troškove.\nOdabir između te dve mogućnosti treba da zavisi iskjučivo od uslova pod kojima se može ostvariti povoljniji kredit za jednu ili za drugu namenu, a u svakom slučaju (bilo da se Telekom prodaje ili ne), treba se truditi da "rupa u budžetu" ne bude veća nego što je nužno.


Marđonović: Crno na bijelo će podržati ciljeve zanatlija i unaprijediti ovu oblast - Crno na Bijelo\nDirektor Zanatske komore Crne Gore (ZKCG) i potpisnik platforme Crno na bijelo Boris Marđonović saopštio je da iz koalicije Crno na bijelo prepoznaju značaj uređenog regulatornog ambijenta za zanatstvo i mala i srednja preduzeća, kao i da će podržati privredno-političke ciljeve zanatlija kroz tri ključne tačke.\n,,Prvo, formiraćemo Ministarstvo zanatstva i malih i srednjih preduzeća (MSP) radi pripreme nedostajućih zakonskih rješenja i praznina koje sprečavaju funkcionisanje privrednog krvotoka. Drugo, sprovešćemo dualno obrazovanje po najvišim standardima današnjice, jer je to ključna karika za stručni kadar za privredu i egzistenciju i karijeru za mlade. Treće, kreiraćemo programe podrške privredi kroz mehanizme socijalne tržišne ekonomije,koji omogućavaju ekonomsku dinamiku i socijalnu ravnotežu, a istovremeno i garantuju prosperitet i blagostanje”, saopštio je Marđonović.\nKako je istakao, od zanatstva u Crnoj Gori živi preko 100 hiljada građana koji rade u 130 zanimanja i 8 sektora. ,,Vlasnici privrednih subjekata su ujedno i investitori koji stvaraju ne samo novu tržišnu vrijednost, nego i nova radna mjesta. Vlada ih decenijama tretira kao bunar bez dna iz kojeg se samo crpi i kojemu se u svakom trenutku može prekinuti dotok. Kao specifična privredna grana zbog kompleksne stručne slike zanimanja i načina za takvo obrazovanje, zanatlije moraju imati sistemski zakon o zanatstvu i biti uključene kao socijalni partneri u stručnom obrazovanju. Komorski sistem treba da ima javna ovlašćenja i mogućnost da pruža stručnu i tehničku podršku i artikuliše zajedničke potrebe svih zanatlija radi kreiranja održivih rješenja”, navodi Marđonović.\nOn je istakao da su zanatlije u Crnoj Gori prinuđene na članstvo u Privrednoj komori, iako imaju svoju javnu samoupravu, a uslovi u kojima posluju su još uvijek stihijski i dodato opterećeni sivom ekonomijom.\n,,Ministarstvo zanatstva i malih i srednjih preduzeća pripremiće izmjene zakona o zanatstvu i stručnom obrazovanju, prenijeti javna ovlašćenja Zanatskoj komori u oblasti stručnih i majstorskih kvalifikacija i ispita, stvoriti preduslove za dualno obrazovanje i imenovanje vještaka zanatske struke. Zanatlije će biti izuzete iz obaveznog članstva u Privrednoj komori i time će se ispraviti nepravda i diskriminacija”, objašnjava Marđonović.\nPrema njegovim riječima, drugi fokus će biti dualno obrazovanje zainteresovanih mladih ljudi, odnosno individualno osposobljavanje sa izuzetno izraženom praktičnom komponentom. ,,To je zlatno rješenje, koje dodatno dobija na značaju sada kada je školski sistem prinuđen na rad u onlajn formatu. Ovim putem osiguraćemo domaći stručni kadar za privredu, a ujedno i zapošljavanje za mlade. Kroz ranu poslovnu integraciju i razvoj ključnih kompetencija oni ostvaruju i egzistenciju i karijeru. Privredi ćemo prepustiti da dogovara i predlaže Vladi stručne standarde, formira ispitne komisije, sprovodi stručno osposobljavanje u saradnji sa školstvom koje će biti zaduženo za teoriju. To će omogućiti da se nauka i praksa po prvi put dopunjuju i intenzivno sarađuju, a profesori dobiju šansu da daju ono najbolje od sebe. Posao Ministarstva je da vrši pravni nadzor, unapređuje ambijent i kreira programe podrške, a ne da administrira stvari za koje nije stručno”.\nTreća ključna tačka, prema Marđonoviću, biće programi podrške, odnosno konjunkturni programi za generiranje tražnje. ,,Uvešćemo mehanizme socijalne tržišne ekonomije po uzoru na Evropsku uniju, član 3 Lisabonskog ugovora, koji omogućavaju ekonomsku dinamiku i socijalnu ravnotežu, istovremeno. Ove programe nećemo finansirati iz poreza svih građana Crne Gore, kao što je to namjerila trenutna Vlada kroz pakete podrške privredi. Oni su neodrživi, selektivni i klijentelistički. Nigdje nema da se na javnu odluku koju finansiraju svi građani Crne Gore stavi logo političke partije. Sredstva ćemo osigurati iz pozitivnih konjunktura. Primjera radi ako je građevinarstvo na kraju godine poslovalo pozitivno, dio naplaćenih poreza će ići na programe podrške turističkoj privredi, tj. onima koji su imali negativnu konjunkturu i obratno. To je dozvoljen model intervencija u privredi i zato se zove socijalna tržišna ekonomija”, objašnjava još potpisnik liste Crno na bijelo.\nKako je još kazao, zanatlije i vlasnici malih i srednjih preduzeća, kao i svi zaposleni u realnom sektoru u Crnoj Gori, imaju po prvi put šansu da dobiju zakonski i poslovni ambijent po njihovoj mjeri. ,,Ovo nije eksperiment niti ekskurzija, već provjereni i funkcionalni model, koji je razvijen u direktnoj komunikaciji sa bazom, strukom i međunarodnim partnerima. Između dosadašnje stihije i anahronog klijentelizma, ova ponuda je osvježenje, izvjesnost i perspektiva za privredu, ali i sigurnost za posao, porodicu i investicije. Promjene su izvjesne, preduzetnički srednji stalež će izabrati odgovorne predstavnike”, zaključio je Marđonović.


Rusija će učiniti sve da Palmira ne ode u ruke terorista - Sputnjik Srbija\n11:15 12.12.2016 Preuzmite kraći link\n„Smatramo da je oslobođenje Palmire važan rezultat naših zajedničkih akcija. Naravno da ćemo učiniti sve što je u našoj moći kako teroristi ne bi ponovo vratili kontrolu nad tim regionom“, rekao je on.\nSinoć je jedan izvor iz Sirije saopštio da su stanovnici Palmire evakuisani, a da sirijska vojska vodi teške borbe protiv terorističke organizacije DAEŠ na periferiji grada.\nTakođe, saopšteno je da je preko 4.000 boraca stiglo u Palmiru kako bi učestvovali u akciji okupacije grada.\nNešto kasnije je gubernator provincije Homs Talal Baraz saopštio da je evakuisano 80 odsto građana Palmire, dok je neizvesno šta se dešava sa preostalih 20 odsto.\nPalmira, Vladimir Titov, Sirija


Da li Radojičić zna da golf 2 vozi 60.000 ljudi u Srpskoj?! - Banjaluka24\n– “Golf 2” danas vozi 60 hiljada građana Republike Srpske i to je automobil koji nikada nije ostavio svog vlasnika na cjedilu. Radojičić treba da zna u kakvo god blato on i SNSD dovedu srpski narod, SDS će pomoći narodu da izađe iz blata u koje smo uvučeni Radojičićevom politikom – istakao je Saša Lovrić, član Izvršnog odbora SDS koji je danas simbolično pred Gradsku upravu Banja Luka došao Golfom 2.\nOn je istakao da je taj “”golf 2”, kako Radojičić naziva SDS rasturio SNSD na izborima 2018. godine u Banja Luci.\n„Radojičić treba da zna da je 2018. godine zahvaljujući tom “golfu 2”, SDS ostvario pobjedu jer je naš kandidat Vukota Govedarica imao 10 000 glasova više od SNSD-ovog kandidata. To je volja građana Banja Luke i SDS na ove izbore izlazi još jači sa još boljim očekivanjima“, kazao je Lovrić.


Vesti online / Vesti / Ekonomija / Proizvodnja duvana manja za petinu\nProizvodnja duvana manja za petinu\nU Srbiji je ove godine na oko 4.000 hektara proizvedeno blizu 7.300 tona duvana, što je za 20 odsto manje nego u 2008. godini, saopštili su proizvođači i prerađivači duvana na sednici u Čoki.\nNa skupu je ocenjeno da je smanjenje proizvodnje te industrijske biljke rezultat neadekvatne agrarne politike, kao i da je za četiri fabrike duvana u zemlji potrebno više od 20.000 tona duvana godišnje, pa će ta razlika morati da bude uvezena.\nProizvođači i prerađivači duvana zatražili su od Vlade Srbije da vrati subvencije za tu privrednu delatnost, jer će u suprotnom, za uvoz duvana godišnje morati da se izdvoji oko 100 miliona dolara.\nSekretar Udruženja za poljoprivredu i prehrambenu industriju PKS Milan Prostran rekao je da se uzroci manje proizvodnje duvana u zemlji nalaze u ukidanju premija za proizvođače duvana.\n"Ako ih ne bude ni naredne godine, po hektaru ili po kilogramu, proizvodnja će biti još manja, a uvoz veći", istakao je Prostran, dodajući da to nije dobro za Srbiju, jer ona može da proizvede dovoljno duvana za domaću industriju, pa čak i za izvoz.\nProstran je ukazao na potrebu stvaranja ambijenta i uslova za proizvođače, podsećajući da od proizvodnje duvana danas živi više hiljada porodica u zemlji, a smanjenjem proizvodnje one ostaju bez posla.\n"Povratak duvana na naša polja posebno je značajan u istočnoj i južnoj Srbiji gde je najpogodnije zemljište za nejgovu proizvodnju, a uz to postoji i tradicija", zaključio je on.\nNa sednici je posebno istaknuto da je ukupna robna razmena agrara Srbije sa svetom prvih devet meseci 2009. godine iznosila 2,2 milijarde dolara, od čega se na izvoz odnosi 1,38 milijardi dolara, a na uvoz 903,2 miliona dolara.\nU tom periodu ostvaren je suficit sa svetom od 483,2 miliona dolara, saopštila je Privredna komora Srbije.


B92\t22.09.2018 17:46\nIz Asocijacije udruženja proizvođača maline su pred početak leta rekli kako su nezadovoljni akontnom cenom od 120 dinara, te da ništa ispod prosečne izvozne cene griza, koja je prošle godine bila 1,75 evra, nije u redu. Međutim, kako je prošlogodišnji rod bio mnogo bolji od ovogodišnjih 2,5 do tri tone po hektaru, iz Asocijacije su u junu poručili kako bi bili zadovoljni i sa 170 ili 180 dinara.\nStanković napominje da "kvalitet ovogodišnjeg roda maline nije očekivano dobar, ali da je i dalje veoma tražena na svetskom tržištu“.\n"Od 56.000 tona maline proizvedene ove godine u Srbiji, bilo je samo 35 odsto "rolenda“, odnosno maline prve klase. U Čileu je proizvedeno 38.000 tona, Poljaci nisu zvanično saopštili količine i njima kalkulišu, ali i ove godine potražnja je velika na inostranom tržištu", ocenjuje sagovornica lista.\nStanković kaže da je obustavljen otkup maline "polka“, sorte čija je berba trebalo da bude u toku i da traje do kasne jeseni, jer otkupljivači nude veoma nisku cenu – na početku berbe cena je bila 80 dinara da bi posle pala na 40 dinara.\n"Niko ne otkupljuje "polku“, jer malinari, posebno u Vojvodini i užičkom kraju, ne mogu da plate berače i da pokriju ostale troškove", rekla je Stanković.\n"Polka koja se sada bere je uglavnom druge klase i košta 40 dinara, berače treba da platite 40 dinara plus hrana i sve ostalo, za vilamet je plaćaju 90 dinara, a berač košta i 60 dinara. A gde je vezivanje, đubrivo, 500 dinara za doručak i ručak radnicima, plus večera. Morate da imate i za kafu, sok, da im date smeštaj, internet. Sve to košta", nabraja Vukajlović.\n1. oni bi da postanu milioneri....JOS jedna partija seljaka , a mozda i radnika , uzas , izmisliti gde ce biti novi goli otok...


Portparol vatrogasne službe Beča Kristijan Fejler izjavio je da je telo pronađeno tokom protekle noći.\nPrema njegovim rečima, spasilačke službe koje za pretragu ruševina koriste kamere locirale su, najverovatnije, još jednu osobu bez znakova života i u toku je izvlačenje tela.\nOd eksplozije, najverovatnije, gasa juče je povređeno 14 ljudi, od kojih dvoje teže.\nU urušenoj stambenoj zgradi registrovana su 42 stanara u 22 stana.\n"SVI ZA SVE" Zelenski predlaže Rusiji razmenu zatvorenika\nUkrajinski predsednik Vladimir Zelenski predložio je danas razmenu zatvorenika visokog profila sa Rusijom.


Krkobabić: Za nepunih godinu dana oživelo više od 800 kuća u selima Srbije\nBiznis Autor:Beta11. maj. 202215:0610 komentara\nMinistar za brigu o selu Milan Кrkobabić izjavio je da je selo ponovo "in" i da je za nepunih godinu dana oživelo više od 800 kuća u selima Srbije.\n„Interesovanje je ogromno, javljaju se sve mlađi ljudi“, rekao je Кrkobabić posle potpisivanja ugovora za kupovinu seoske kuće sa okućnicom, za one zahteve koje je komisija odobrila 26. aprila ove godine.Dodeljena su bespovratna sredstava za kupovinu još 90 seoskih kuća i to za 64 porodice, 13 mladih poljoprivrednika i poljoprivrednica i 13 samohranih roditelja sa teritorije čitave Srbije.\nКrkobabić je potpisao je trojne ugovore sa gradonačelnicima i predsednicima opština, na čijim se teritorijama nalaze kuće, i dobitnicima bespovratnih sredstava za kupovinu seoske kuće sa okućnicom.\nSredstva za kupovinu seoskih kuća se dodeljuju po redosledu pristiglih prijava, do utroška 500 miliona dinara - koliko iznose opredeljena sredstva Ministarstva za brigu o selu za ovu namenu, a najkasnije do 1. novembra 2022. godine.


Le Mer: Era "besplatnog novca" je završena\nLe Mer: Era „besplatnog novca“ je završena\nTanjug 14. juna 2022. 09:04\nPARIZ – Francuski ministar finansija Bruno Le Mer izjavio je danas da rast prinosa na američke državne obveznice znači da je „era besplatnog novca” završena.\nLe Mer je rekao za tv stanicu Frans 2 da će Francusku koštati nekoliko milijardi evra da otplati dug tržištu po osnovu obveznica, što, kako je istakao, govori o tome koliko je važno držati se „uravnotežene i koherentne“ fiskalne politike, prenosi Rojters.\nAkcije na američkoj berzi su pale u ponedeljak, pri čemu se glavni indeks S&P 500 nalazi na silaznom putu, odnosno na takozvanom „medveđem“ tržištu, jer raste strah da će očekivano agresivno povećanje kamatne stope Federalnih rezervi gurnuti ekonomiju u recesiju.\nEvropska centralna banka (ECB) je poršle nedelje okončala svoj dugotrajni program podsticaja i saopštila da će sledećeg meseca podići svoje ključne kamatne stope prvi put od 2011. godine, nakon čega će uslediti potencijalno još veće povećanje u septembru.\nECB, suočena sa rekordnom inflacijom u evrozoni od 8,1 posto koja i dalje raste, strahuje sada od širenja inflatornih uticaja koji bi mogli da izazovu teško zaustavljivu spiralu cene-plate, koja bi označila novu eru tvrdoglavo visokih cena.\nPodaci objavljeni prošlog meseca pokazuju da je francuska ekonomija neočekivano pala u prvom tromesešju, jer su potrošači smanjili kupovine zbog naglog skoka inflacije koja je u maju dostigla rekordno visoku stopu od 5,8 odsto na godišnjem nivou.\nIpak, Le Mer je rekao da očekuje da će Francuska zabeležiti ekonomski rast u 2022. godini.\nSta trenutno pijes\nNa današnji dan_ desilo se


NEMAČKI IMUNOLOG otkrio kada će KORONA postati prošlost: Nije trebalo prvo da VAKCINIŠEMO STARIJE! – Naši u svetu\nNEMAČKI IMUNOLOG otkrio kada će KORONA postati prošlost: Nije trebalo prvo da VAKCINIŠEMO STARIJE!\nObjavljeno 07/03/21 u 19:00\n(Haller/dpa via AP)\nPrioritet za vakcinaciju protiv koronavirusa trebao da se određuje prema broju kontakata neke osobe jer bi to “imalo mnogo veći učinak” na pandemiju, rekao je nemački imunolog Mihael Majer Herman za lokalne medije u nedelju.\nMajer-Herman, iz Helmholtzovog centra za istraživanje infekcija u Braunšvajgu, istaknuo je da je vakcinisanje prvo starijih ljudi, što su dosad učinile Nemačka i mnoge druge zemlje, značajno smanjilo stopu smrtnosti, ali kako ta grupa ima najmanje kontakata to nije imalo veći učinak na pandemiju, prenosi “Nova.rs”.\nNjegove izjave za berlinski list Tagesspiegel usledile su u vreme frustracije u Nemačkoj zbog spore vakcinacije, prenosi Hina.\nGernot Marks, koji je na čelu nemačkog Udruženja za intenzivnu negu (DIVI), rekao je da bi pandemija uskoro mogla završiti ako bi se značajno ubrzao program vakcinacije i ako ljudi budu poštovali pravila.\n“Pobedićemo pandemiju do kraja septembra”, rekao je Marks za Funk Media Grup. Marks je dodao da bi se to moglo dogoditi već sredinom leta na osnovu podataka iz Izraela koji pokazuju da oni koji su se vakcinisali više ne prenose zarazu na druge.


Centar za razvoj karijere i savetovanje studenata Univerziteta u Beogradu u saradnji sa Slovenačkim poslovnim klubom organizuje za studente završnih godina Mašinskog, Elektrotehničkog i Fakulteta organizacionih nauka posetu fabrici „GORENJE“ u Valjevu, u sredu, 27.marta 2019. godine. - Va1.info\nNaslovna/Vesti/Centar za razvoj karijere i savetovanje studenata Univerziteta u Beogradu u saradnji sa Slovenačkim poslovnim klubom organizuje za studente završnih godina Mašinskog, Elektrotehničkog i Fakulteta organizacionih nauka posetu fabrici „GORENJE“ u Valjevu, u sredu, 27.marta 2019. godine.\nCentar za razvoj karijere i savetovanje studenata Univerziteta u Beogradu u saradnji sa Slovenačkim poslovnim klubom organizuje za studente završnih godina Mašinskog, Elektrotehničkog i Fakulteta organizacionih nauka posetu fabrici „GORENJE“ u Valjevu, u sredu, 27.marta 2019. godine.\n– koje su prednosti rada u kompaniji kao i mogućnosti za zaposlenje i napredovanje,\n– kako izgleda radni dan i šta su saveti rukovodilaca tehničko-proizvodnog sektora, sektora kontrole kvaliteta, stručne službe tehnologije, stručne službe razvoja i stručne službe održavanja\n– specifičnosti rada u različitim odeljenjima, veštine koje su neophodne za rad u njihovom timu i informacije o karijernom putu rukovodilaca sektora.\nOva poseta predstavlja sastavni deo programa Centra za razvoj karijere „Saznajte iz prve ruke“, a organizovana je kako bi se studentima Univerziteta u Beogradu omogućilo da u direktnom kontaktu sa zaposlenima u najuspešnijim kompanijama iz različitih sektora steknu nova znanja o funkcionisanju savremenog tržišta rada.\nU sklopu uspostavljene saradnje Univerziteta u Beogradu i kompanije Gorenje na planu organizacije i realizacije studentske prakse, u narednom periodu biće otvorene prilike za obavljanje prakse u ovoj kompaniji u poslovnim jedinicama za kontrolu kvaliteta, razvoja, tehnologije i održavanja , a zahvaljujući inicijativi Slovenačkog poslovnog kluba u planu je realizacija studentske prakse i u drugim kompanijama – članicama Slovenačkog poslovnog kluba.\n27 marta 2019 u "MŠ "Živorad Grbić" biće održan Master class prof. Srđana Sretenovića


U opštini Doljevac povećava se broj obolelih – Radio Koprijan\nhome Društvo, Vesti U opštini Doljevac povećava se broj obolelih\nU opštini Doljevac povećava se broj obolelih\nPosted on 18.11.2020.\nU našoj zemlji svakodnevno raste broj obolelih osoba od korona virusa, a prema poslednjim izveštajima, kako nezvanično saznajemo, pogoršava se i situacija u opštini Doljevac. Štab za vanredne situacije u Doljevcu će najverovatnije pooštriti mere u sprečavanju širenja zarazne bolesti covid19. Takođe, sve više pacijenata se javlja u doljevačku kovid ambulantu sa simptomima respiratornih infekcija. Ova zdravstvena ustanova ima dovoljno testova, među kojima su i najsavremeniji antigenski testovi, a testiraju se sve osobe koje ispunjavaju kriterijume koje su propisale nadležne institucije. Za sada, kako smo ranije pisali, najbolja je situacija u PU „Lane“ Doljevac, dok, kako nezvanično saznajemo, među zaposlenima u školi ima pozitivnih na virus korone.\nIz dana u dan sve više je pregleda pacijenata sa respiratornim infekcijama u Domu zdravlja u Doljevcu, a samim tim povećava se broj pozitivnih na korona virus. Do tačnih brojki nismo uspeli da dođemo ali smo saznali da se u Doljevcu testira veći broj pacijenata i zbog toga imamo i više pozitivnih. Tačnije od oko 50 pregleda 5 do 8 pacijenata je obično pozitivno. Inače Dom zdravlja u Doljevcu je dobio antigenske testove na koronu koji su veoma brzi , te pacijent dobije rezultat za pola sata. Doljevački Štab za vanredne situacije razmatraće uskoro i nove mere koje će doprineti manjoj frekvenciji ljudi na pojedinim mestima.\nKako je dodala “škole i vrtići su za sada najbezbednija mesta”


Evidentan napredak ka EU - glavne kočnice kriminal i korupcija - Klix.ba\nEvidentan napredak ka EU - glavne kočnice kriminal i korupcija\nKonferencija o Balkanu\nNa tradicionalnoj godišnjoj konferenciji o Balkanu, koja je održana danas u Briselu u organizaciji Udruženja "Prijatelji Evrope", zaključeno je da je postoji veliki napredak zemalja regiona na putu ka EU, ali da je neophodno pojačati borbu protiv organizovanog kriminala i korupcije. Konstatovano je da će u sljedećoj deceniji zemlje regiona ili postati članice EU ili biti na samom pragu članstva, javlja izvještač Srne. Na konferenciji su učestvovali premijeri Crne Gore Milo Đukanović, Slovenije Borut Pahor, Makedonije Nikola Gruevski, potpredsjednik Vlade Srbije Božidar Đelić, glavni hrvatski pregovarač za članstvo u EU Vladimir Drobnjak, te visokopozicionirani političari ili funkcioneri iz zemalja regiona, visoki evropski zvaničnici, privrednici i ugledni ekonomisti, ali bez predstavnika iz BiH, pošto nije došao najavljeni član Predsjedništva BiH Haris Silajdžić.\nSlovenački premijer Borut Pahor izjavio je za Srnu da su članice EU veoma podijeljene u vezi sa daljim proširenjem Unije.\nCrnogorski premijer Milo Đukanović rekao je da je orijentacija svih aktera u regionu prema Evropskoj uniji i NATO-u jedinstvena.\nOn je pozitivno ocijenio napredak skoro svih zemalja u regionu, dodavši da se nada da će on biti inspirativan i za lidere u BiH.\nPotpredsjednik Vlade Srbije Božidar Đelić rekao je da zemlje u regionu koje teže članstvu moraju same početi sa primjenom evropskih standarda, a pogotovo se moraju boriti protiv organizovanog kriminala i korupcije.\nGlavni hrvatski pregovarač Vladimir Drobnjak rekao je da napredak Hrvatske pokazuje da, ipak, postoji mehanizam po kome se može kretati naprijed, a on se zove Solunska agenda.\nPremijer Makedonije Nikola Gruevski rekao je da Grčka blokira Makedoniju već 18 mjeseci zbog imena i da ništa nije time postigla, kao i da "ucjena nije u duhu evropskih vrijednosti", a na to je reagovalo nekoliko grčkih diplomata u oštroj razmjeni stavova sa makedonskim premijerom.\nGeneralni sekretar Regionalnog savjeta za saradnju Hidajet Biščević, britanski ekspert Tim Džuda, kao i mnogi prisutni biznismeni, konstatovali su vrlo živu ekonomsku aktivnost u regionu, ali i razne vrste drugih povezanosti.\nMeđutim, predsjednik Odbora Evropskog parlamenta za saradnju sa zemljama jugoistočne Evrope Eduard Kukan smatra da ne postoji dovoljno razvijena ekonomska saradnja, a Pjer Mirel iz Evropske komisije traži mnogo veću aktivnost u oblasti povratka izbjeglih lica i još veću aktivnost u oblasti saradnje protiv organizovanog kriminala i korupcije.\nKonferencija je izazvala veliko interesovanja regionalnih i briselskih diplomata, konsultanata, novinara svjetskih medija i eksperata, a prijavljeno je više od 500 učesnika.


Najnesposobnija Vlada za pola veka\nSubject: Najnesposobnija Vlada za pola veka Fri 9 Mar 2012 - 15:04\n09. mart 2012. | - | Izvor: Beta\nSrpska napredna stranka (SNS) smatra da je Biznis forum na Kopaoniku bio nepotreban jer su zakljuèci isti kao i 2011. godine, što svedoèi da je Vlada "prespavala celu godinu", ocenio je danas èlan Ekonomskog tima SNS Milenko Dželetoviæ.\n"Svaki dan do raspisivanja izbora je gubljenje vremena za Srbiju jer je Vlada premijera Mirka Cvetkoviæa ostvarila najslabije rezultate u poslednjih 50 godina i za vreme mandata nije ispunila nijedno obeæanje", kazao je Dželetoviæ na konferenciji za novinare.\nOn je naveo da umesto obeæanog rasta ekonomske aktivnosti za sedam odsto, rast danas "svega tri odsto".\n"Obeæano je da æe se stopa nezaposlenosti smanjiti sa 18,1 na 11,9 odsto, a sada iznosi 24 odsto", rekao je Dželetoviæ.\nOn je dodao da je umesto otvaranja 200.000 novih radnih mesta otpušteno 528.000 ljudi i u "sivoj", i u legalnoj zoni.\n"Svaki graðanin je umesto 1.000 evra za akcije, dobio 1.250 evra novog duga, dok proseèna porodica duguje 3.000 evra", naveo je Dželetoviæ.\nFunkcioner SNS je ocenio da je sada u Srbiji zasejano najmanje površine od 1945. godine, a stoèni fond najslabiji za 115 godina.\n"Oko 130.000 malih i srednjih preduzeæa je ugašeno, a fiskalni deficit nije prerastao u fiskalni suficit, veæ je poveæan za 120 do 150 odsto", rekao je Dželetoviæ.\nDželetoviæ je naveo da nijedan projekat infrastrukture nije završen i da je Srbija zbog izgubila stotine miliona evra jer nije završila izgradnju "Evropskog koridora 10".\n"Ni jedan zacrtani cilj Vlade nije realizovan, i SNS ocenjuje da bi bilo neprirodno da graðani Srbije poklone glasove onima koji su ostvarili ovakav rezultat", zakljuèio je Dželetoviæ.\nSubject: Re: Najnesposobnija Vlada za pola veka Tue 13 Mar 2012 - 9:25\nOd prve do poslednje reèi,realno i zabrinjavajuæe.Šta još reæi na ovakav poražavajuæi uspeh naše demokratske vlasti.Narode,pamet u glavu,valjda ste konaèno progledali,oterajmo ovu paklenu mašineriju u istoriju,dok još postoji šansa da spasemo ono malo što je ostalo iza njih.


„Od Š do A“ – izložba o Miloradu Paviću u Beču – Krstarica\n„Od Š do A“ – izložba o Miloradu Paviću u Beču\nTanjug 19. novembra 2021. 07:45\nBEČ – Bečlije, do kraja meseca, mogu pogledati dvojezičnu multimedijalnu izložbu koja nosi naziv „od Š do A“, simbolično, jer se sastoji od 32 plakata u obliku slova, nasumično poređanih, na kojima su istaknuti najvažniji delovi života i rada jednog od najznačijinih srpskih pisca – Milorada Pavića.\nJedinstvena izložba o jednom od najprevođenijih srpskih pisaca Paviću, otvorena je sinoć u prostorijama Zajednice srpskih klubova u Beču.\nIzložbu su organizovali Austrijsko-srpsko kulturno društvo „Vilhelmina Mina Karadžić“ u saradnji sa Zajednicom srpskih klubova u Beču, a priredila ju je Biblioteka grada Beograda povodom trostrukog jubileja – 90 godina od rođenja, 10 godina od odlaska Milorada Pavića i 35 godina od objavljivanja „Hazarskog rečnika“, kojim je stekao svetsku slavu.\nAutori izložbe, koju je pored beogradske, imala prilike da vidi samo još pariska, a sada po prvi put i bečka publika, su Isidora Injac i Sara Ivković Marković.\nOne su vodeći se nekonvencionalnom strukturom Pavićevog književnog dela, koncipirali izložbu tako da svako može da izabere od kojeg će slova započeti izložbu, i gde će je okončati.\n„Slova su bez ikakvog reda poređana po svakoj galeriji u kojoj izložba gostuje, jer smo sledili koncept romana ‘Hazarski rečnik’, da svako može da počne izložbu od kojeg slova želi, gde želi da je završi ili da je ni ne završi. Kao što nemate dva ista čitaoca romana, tako smo hteli da onemogućimo da postoje dva ista posmatrača izložbre“, kaže jedna od autorki izložbe Isidora Injac.\nPrema njenim rečima, izložba nije upućena samo stručnoj javnosti, koja poznaje delo Milorada Pavića, već se obraća široj javnosti, i donosi zanimljive podatke o privatnom životu, informacije iz Pavićeve profesure, ali najviše o njemu kao piscu.\n„Drago nam je što smo ovde prvi put. Izložba je gostovala u Parizu i nadam se da će i ovde da se oseća lepo, ali i da će pandemija što pre da prođe, da izložba može da živi svoj puni život koji zaslužuje, svuda, u regionu i šire“, rekla je Injac.\nAmbasador Srbije u Austriji Nebojša Rodić, kojem je pripala čast da zvanično otvori izložbu, istakao je da o njenom značaju najbolje govore život i delo koje je ostalo iz jednog od naših najpoznatijih pisaca poslednjih decenija, a o tome šta je Pavić radio i kako je živeo govori citat u kojem književnik kaže da nikada nije želeo samo tradiciju da primi ka sebi, nego je hteo tu tradiciju da uključi u sutrašnjicu.\n„To je ono što odlikuje njegovo književno delo, što Pavić prenosi svojim čitaocima, zbog čega je verovatno pored Ive Andrića bio najprevođeniji srpski književnik i zbog čega danas više od 80 zemalja nalazi interes da objavljuje njegova dela“, rekao je Rodić.\nDodao je da za sve naše ljude koji žive i rade u Austriji, Pavićeva književnost predstavlja dragoceno bogatstvo.\n„Zajedno sa Peterom Handekom, Pavić predstavlja književnu dragocensot koja privlači sve ljubitelje dobre knjige i zaokupjla pažnju svih, i mladih i starijih čitalaca“, kazao je Rodić.\nPredsednica Društva „Mina Karadžić“ Svetlana Matić istakla je da su dela Milorada Pavića, koji je dobio epitet evropski Borhes, prevedena na čak 39 jezika.\n„Ovo je jedinstveni kulturni događaj, imajući u vidu činjenicu da je situacija oko kovida mnoge programe odložila za neko bolje vreme. Ali, moramo kulturom da se borimo za nove dane i bolja vremena. Važno je da se svi u Beču ujedinimo oko jedne stvari, a to je očuvanje srpskog jezika, kulture i našeg nacionalnog identiteta, a naše društvo već dugo radi u tom pravcu“, rekla je Matić.\nNa otvaranju izložbe, direktorka Biblioteke grada Beograda Jasmina Ninkov govorila je o značaju i aktivnostima te kulturne institucije, kao i saradnji sa bečkim društvom „Mina Karadžić“, čiju biblioteku je ranije darovala sa više knjiga.


e-novine.com - Izdvojen DNK počinilaca petostrukog ubistva\nMakedonska policija saopštila nove rezultate istrage\nDve nedelje od petostrukog ubistva u okolini Skoplja, makedonska policija uspela je da izdvoji DNK počinilaca zločina, prenosi RTS. Nastavak istrage, međutim, komplikuje činjenica da Makedonija nema široku bazu podataka\nMakedonska policija ima DNK osoba koje su, pre dve sedmice, počinile petostruko ubistvo kod Skoplja, ali od toga, možda, i ne bude neke preterane koristi ukoliko se ne pronađu osumnjičeni čiji bi se genetski materijal poklopio sa onim sa mesta zločina.\nPolicija, teoretski, može da sazna stotine detalja o poreklu i životu ubica, ali će njihov identitet ostati tajna sve dok ne uhapse osobe čiji će se DNK poklopiti sa nalazima prikupljenim kod Zelezarskog jezera i tamno-crvenog "opela". DNK prikupljen tokom istrage ne poklapa se sa uzorcima pohranjenim u makedonskim bazama podataka, tako da će Skoplje, pre ili kasnije, morati da zatraži pomoć okolnih država u nadi da bi se u tamošnjim arhivama mogao nalaziti ključ za rešenje dve sedmice duge misterije.\nPodsetimo, nepoznate osobe ubile su četvoricu tinejdžera iz skopskog naselja Radišani, i jednog 45-ogodišnjaka iz sela Creševo.\nU Makedoniji se sve češće čuju mišljenja da je istraga, zapravo, zapala u ćorsokak, te da će policiji, ukoliko je država uopšte namerna da reši ovaj slučaj, biti potrebna ozbiljna pomoć iz inostranstva. Najčešće pominjani potencijalni spasioci su agenti američkog Federalnog istražnog biroa, koji do sada niko od državnih organa nije kontaktirao.\nDeset uhapšenih zbog uličnih nereda u Skoplju\nNapredak u istrazi petostrukog ubistva\nNemiri nakon petostrukog ubistva\nNovi međuetnički sukobi u Makedoniji\nPovećan broj uličnih incidenata u Makedoniji


Saudijska Arabija povratila 50 odsto proizvodnje u napadnutoj rafineriji\nSaudijski ministar energetike, princ Abdulaziz bin Salman, rekao je da je povraćeno 50 odsto proizvodnje nafte umanjene usled napada na rafineriju.\nSaudijska Arabija osudila Netanjahuove planove o aneksiji Zapadne obale\nSaudijska Arabija je danas osudila najavu premijera Izraela Benjamina Netanjahua o aneksiji delova Zapadne obale, označivši je kao "vrlo ozbiljnu eskalaciju".\nDevetoro ranjenih u napadu jemenskih pobunjenika na saudijski aerodrom\nNajmanje devet osoba je ranjeno u napadu jemenskih pobunjenika na civilni aerodrom na jugu Saudijske Arabije, saopštila je jutros koalicija pod komandom Rijada.\nSaudijska Arabija optužila Iran za napade na tankere\nSaudijske vlasti optužile su danas Iran, svog velikog regionalnog rivala, da je odgovoran za nedavni napad na dva tankera na Omanskom (Arabijskom) moru.\nNovi napad na saudijski aerodrom\nSaudijska Arabija je danas presrela pet dronova koje su jemenski pobunjenici poslali na aerodrom u Abi, na jugozapadu zemlje, saopštila je koalicija koja se pod vođstvom Rijada u Jemenu bori protiv pobunjenika.\nU napadu jemenskih pobunjenika na aerodrom u Saudijskoj Arabiji povređeno 26 civila\nDvadesetšest civila povređeno je danas u raketnom napadu jemenskih pobunjenika na aerodrom Abha na jugozapadu Saudijske Arabije, saopštila je koalicija predvođena Saudijcima koja vojno interveniše u Jemenu.\nRijad presreo dron s eksplozivom iz Jemena\nSaudijska Arabija danas je presrela i uništila dron opremljen eksplozivom upućen u tu zemlju iz Jemena, rekao je portparol arapske koalicije predvođene Saudijskom Arabijom koja se bori protiv pobunjenika Hutija u Jemenu.\nHuti napali saudijska naftna postrojenja\nSaudijska Arabija je danas saopštila da su naftna postrojenja u vlasništvu državne kompanije Aramko bili meta napada, i da je najmanje jedan napad izveden dronovima, malo pošto su jemenski šiitski pobunjenici Huti saopštili da su napali...


Kolumne & novosti: Brakus: Ko ovde ne poludi, svaka mu čast, budući premijer dovoljno da je poltron\nBrakus: Ko ovde ne poludi, svaka mu čast, budući premijer dovoljno da je poltron\nGlavni i odgovorni urednik Radija Lagune Igor Brakus, komentarišući situaciju sa koronavirusom, izjavio je da je Krizni štab morao da interveniše na izbore, najave utakmica s publikom... Okruženi smo potpuno pogrešnim informacijama, nad nama se vrši sociološki eskperiment, smatra gost Novog dana. Nije zadovoljan radom premijerke Ane Brnabić, dodajući da se bezobrazno ponašala prema građanima. O budućem premijeru kaže: "Da bi neko bio premijer ovde, mora da bude servilan i poltron, to su sve osnovne karakteristike, ništa drugo nije potrebno i žao mi je".\nUpitan kako čuva zdravlje, Brakus je gledaocima poručio da obavezno nose maske. Međutim, oko nečega drugog je skeptičan... "Mentalno zdravlje je najteže sačuvati, ko ovde ne poludi - svaka mu čast. Sve ovo što nam se dešava poslednjih 40 godina je problematično za psihu, da nemam komentar osim - ko je izdržao, izdržao".\nSmatra da smo "kao neki sociološki eksperimet - da vide dokle možemo da izdržimo", navodeći da taj eksperiment ide u raznim pravcima. "Nad nama se eskperimetiše svakodnevno - ili se prilagodite, ili poludite... Ja sam non-stop pod stresom, non-stop sam nervozan, i mnogi ljudi oko mene, što je normalna reakcija na sve što nam se dešava".\nJer, pojašnjava gost N1, ako vas prvo zatvore po pet dana u jedan prostor da ne možete da izađete ni da bacite đubre, pa dva dana možete, pa tri ne možete nigde, pa kažu kako je sve u redu, kako smo pobedili, pa krene sve da se otvara, počinju fudbalske utakmice sa publikom, što je samo Belorusija uradila, jer šta znaju oni Englezi... "Okruženi smo potpuno pogrešnim informacijama, tako se čini", rekao je gost N1 i dodao je da ima nepoverenje prema dostupnim informacijama.\nZabrinut sam, ne znam šta se trenutno dešava, meni liči da je zdravstveni sistem pred kolapsom, meni liči, ali to ne znam, podvukao je.\nGovoreći o Kriznom štabu, ističe da su u njemu kvalitetni lekari, koji su se dokazali u svojim oblastima, ali da se čini da u "ovoj zemlji dok ne aminuje vrhovni komandant, vrhovni vođa, ili ljudi koji rade za njega, vi ne možete da izađete u javnost".\n"Neko je morao da kaže da ti izbori ne bi trebalo da se održavaju u ovakvim uslovima, to je morao da uradi Krizni štab, morao je da interveniše kad je neko došao na ideju da pusti 15, 20.000 navijača na te stadione... A ako se preporuka ne usvoji, vi jednostavno izađete iz tog Kriznog štaba", kaže gost Novog dana.\nInteresantno mi je da su Englezi juče otvorili pabove, a mi smo sve popustili pre mesec dana, pred izbore, dodaje.\nMeđutim, navodi da mu se čini da je jednostavno postojala potreba da se fingira da je sve u redu, kako bi se održali izbori.\nNavodi da sada zna bar 15 ljudi koji su zaraženi i da to plaši i zabrinjava, dodajući da je to koronavirus pošast ogromnih razmera.\nOpozicije nema nigde, premijer u ovoj zemlji mora da je "servilan i poltron"\nPredsednik Srbije Aleksandar Vučić izjavio je u četvrtak da će Vlada Srbije biti izabrana pre ustavnih rokova, dodajući da nikada izbori nisu bili demokratskiji i nikada mediji nisu bili naklonjeniji opozicionim strankama nego u ovoj kampanji. Upitan o Nebojši Stefanoviću, Vučić je rekao da i dalje "računa na njega", ali nije potvrdio da li će ostati ministar. U intervjuu za RTS, rekao je da bi foto robot novog premijera trebalo da bude "energičan, vredan i borben".\n"Da bi neko bio premijer u zemlji u kojoj živimo, mora da bude servilan i poltron, to su sve osnovne karakteristike, ništa drugo njie potrebno i žao mi je", kaže, reagujući na predsednikovu izjavu, Igor Brakus.\nU ovoj zemlji glavnu ulogu treba da imaju premijer i Vlada i naravno Skupština, za razliku o toga imamo državu koju vodi jedan čovek, predsednik, koji po Ustavu - 90 odsto aktivnosti političkih koje radi, ne bi trebalo da radi, naglašava.\n"Imamo primer Tomislava Nikolića koji je bio jedan vrlo kvalitetan ukras, koji je išao i radio onaj posao koji mu je namenjem, a mi u ovom trenutku imamo potpuno drugačiju situaciju – imamo čoveka koji se za sve pita, sve radi... Ja ne kažem da on nije vredan, da ne radi 24 časa, ali treba da radi stvari koje su u okrugu njegovog delovanja", naveo je gost N1.\nPremijer bi, kaže, trebalo da bude osoba od ličnog integriteta, neko ko je je svojim ponašanjem i političkom delatnošću zaslužio da bude premijer, a dodaje da nije siguran da imamo nekog da ponudimo trenutno. Video sam da se pominju par imena, poput (guvernera NBS) Jorgovanke Tabaković, gradonačelnika Novog Sada (Miloša Vučevića), moguće i (Branislav) Nedimović (ministar poljoprivrede, ali ja zaista u tim ljudima ne vidi integritete, kaže Brakus.\n"Najmanje ga vidim u Ani Brnabić, ovo što je do sada radila ne može da se smatra nekom ličnom inicijativom, bilo šta što je radila je apologetisanje politike SNS i Aleksandra Vučića. Ne vidim razlog zbog čega bi premijer, koji bi morao da ima neku jačinu, koji bi morao da svoju funkciju odradi na neki personalan način, da mora da bude baš toliko servilan i da nema neko svoje "ja"... Nisam baš sguran, jer je u ovoj zemlji sve moguće, jer mi smo sociološki eskperiment“.\nKaže da joj predstoji ipak politička budućnost, jer je na vreme ušla u SNS. "Nisam zadovoljan njenim radom, nažalost smatram da se bahato, osiono i bezobrazno ponašala prema građanima“, mišljenja je Bakus, koji navodi da mora da postoji neka mera ophođenja prema ljudima i onima koji su ti potencijalni birači.\nOcenjujući da je društvo u Srbiji duboko polarizovano, kaže da živimo u košmaru gde se ljudi mrze i da mu nije jasno kako smo došli do te tačke. Pratim politička zbivanja 40 godina i pitam se - kako uvek završimo tako da su ljudi spremni da se pobiju na ulici, dodaje.\nNe veruje da će SPS biti u opoziciji. "Mislim da izbori, što se tiče SNS, nisu dobro prošli, ljudi neće imati opoziciju u parlamentu, i to nije dobro na raznim nivoima... Plašim se da će to da se završi prevremenim izborima".\nUkazao je na nedostatak opozicionog elementa, dodajući da ih "nema nigde". Kaže da prvi put u životu nije glasao, jer nije želeo da učestvuje u teatru besmisla, a i zato što nije imao za koga da glasa.\nNavodi da je samo glasanje, sa stanovništa zaštite od korone, bili dobro organizovani, ali da je problem bio u slavlju i grljenjima pobednika.\nNa pitanje da li ima nekog ko bi, kao Koštunica nekad, mogao da objedini opoziciju, Brakus kaže da tu osobu ne vidi.\n"Ovde se ne dešavaju stvari same od sebe, kad neko odluči da se nešto zameni, zameniće se. Kada neko bude dao zeleno svetlo, inostrane sile, i kaže "e, sada će opet neko drugi da bude", serviraće nam se neka priča, i narod će da bude zaveden", naveo je.\nNije izgledno, smatra Brakus, da će SzS potrajati dugo ovakav. "Nije mi van vidokruga da se opozicione snage ujedine u nešto, ali njihov ogroman problem je njihova neaktivnost, oni jednostavno ne znaju šta da radite – ili im je neko rekao da sačekaju malo", kaže gost N1.\nSmatra da ne bi bilo neke promene i da je opozicija ušla u parlament.\n"Ja ne mogu da se otmem utisku da se ništa ne bi promenilo i da je opozicija u Skupštini, nekako mislim da nemamo neki prostor za napredak, dok neko sa strane ne bude rekao da je sad dosta i da moramo nešto drugo... A čini mi se da to čeka i opozicija", zaključio je Brakus.


Zanimljivost dana: "Teorija zavere" o propadanju Borgwarda - Auto Republika\nPočetna Istorija Zanimljivost dana: “Teorija zavere” o propadanju Borgwarda\nZanimljivost dana: “Teorija zavere” o propadanju Borgwarda\nU istoriji nemačke automobilske industrije, Borgward zauzima veoma posebno mesto. Ne samo što je vlasnik Karl Borgvard osnovao sopstvenu kompaniju, već je uspeo da pripoji i još nekoliko brendova, kao što su niskobudžetni Lloyd i komercijalnu diviziju Goliath.\nProizvođač je takođe uspeo da preživi Drugi svetski sat, a posleratni modeli kao što su Isabella i P100 se i danas smatraju remek delima. Ono gde je Borgward posebno briljirao je kategorija između jeftinih marki kao što su Volkswagen i Opel, odnosno premijum proizvođača kao što su Mercedes i BMW.\nA onda iznenada kompanija je bankrotirala 1961. godine, a kao razlozi su navedeni visoki troškovi proizvodnje napredne tehnologije. Karl je preminuo dve godine kasnije i do kraja života tvrdio da je reč o velikoj teoriji zavere da se zaštite veći proizvođači. Pa šta se zaista desilo?\nAko je verovati Karlu, u vreme gašenja Borgward nije imao dugove već se na računu u banci nalazilo 4,5 miliona maraka. Oko šest meseci ranije, čuvene novine Der Spiegel (“Ogledalo”) su objavile poduži članak o poslovanju kompanije, a posebnu pažnju je privuklo oko 15.000 neprodatih jedinica koje su bile namenjene američkom tržištu.\nU navedenom periodu Amerikanci su polako izlazili iz recesije koja ih je pogodila dve godine ranije pa su se ponovo okretali većim i moćnijim automobilima. Karl se obratio bankama i zatražio zajam od milion maraka, a one su u zamenu očekivale da Borgward garantuje tako što će, u slučaju neuspeha, bankama predati svu svoju imovinu.\nU celu teoriju zavere su, navodno, bili umešani i političari kojima je bio cilj da BMW preživi. Kompanija iz Minhena je bila na ivici stečaja 1959. godine i samo investicija Herberta Kuandta (njegova maćeha je ranije bila udata za Hitlerovog ministra propagande Jozefa Gobelsa) ga je održala u životu.\nKuandt je želeo i novi automobil koji bi bio manji od Mercedesa, veći od Volkswagena i atraktivniji od bilo čega šta su Opel i Ford imali da ponude. To se i desilo 1961. godine kada je stigao BMW 1500 i popunio poziciju koju je ranije kontrolisao Borgward. Iz tog razloga, Karl je smatrao da je Kuandt iskoristio svoje političke veze da bi doveo do stečaja njegovu kompaniju i otvorio put za BMW.\nSa druge strane, Der Spiegel se pozabavio i samim načinom na koji je Karl vodio kompaniju. Pred samo gašenje, Borgward je bio primoran da otpusti oko 2.000 radnika zbog slabije potražnje i imao promet od “samo” 650 miliona maraka – daleko manje nego bilo koji drugi nemački proizvođač.\nVeliki problem su bile i česte izmene modela a da uzmemo za primers samo Opel koji je na svakih nekoliko godina predstavljao osvežene i nove verzije. Međutim, rival je iza sebe imao veliki General Motors i mogao je da priušti takve poteze. Treba spomenuti da je Opel imao samo dva modela (Rekord i Kapitan), a Borgward čak pet čiji je razvoj bio izuzetno skup.\nU navedenom periodu američki Chrysler je poslao ponudu vrednu 100 miliona maraka za kupovinu, ali je Karl lagano odbio takav predlog. Čak i bez novog BMW-a, Borgwardova budućnost nije delovala pozitivno.\nSkoro 50 godina posle skandala, Karlov unuk Kristijan je oživeo kompaniju i trenutno prodaje nekoliko modela na kineskom tržištu.\ntagovi: Borgward izdvojeno Karl Borgvard zanimljivost dana\nprethodno Šef omogućava svim radnicima i poslovnim partnerima da uživaju u njegovom novom ljubimcu\nsledeće Zanimljivost dana: Najveći kolekcionar maketa na svetu\nBitka Audijevih “turba” (VIDEO)\n06/07/2018 - 10:19\nZanimljivost dana: Kako je pronađen model Shelby Daytona\n09/02/2019 - 09:56\nZanimljivost dana: Start & Park\nZanimljivost dana: Da li se Opel zaista proizvodio u Kikindi?\n21/09/2018 - 08:28


Ćalovićeva mora da objavi da je Popoviću povrijedila čast\nPresudu o optuživanju Bebe da je postavio snimak na internet, Ćalovićeva mora objaviti u svim štampanim i elektronskim medijima\n27.01.2016. 06:30h Ažurirano: 27.01.2016. 06:30h\nPodgorički Viši sud naložio je Vanji Ćalović da u svim štampanim i elektronskim medijima u Crnoj Gori i Srbiji objavi presudu u kojoj piše da je Vladimira Bebu Popovića lažno optužila da je na internetu postavio poronozoofilni snimak.\nTaj sud preinačio je dio prvostepene presude u sporu u kome je direktor Instituta za javnu politiku tužio čelnicu MANS-a.\nOni su potvrdili dio kojim je odlučeno da je Ćalovićeva povrijedila čast i ugled Popovića, kada ga je javno optužila za postavljanje snimka kojim je predstavnica nevladine organizacije pokušana brutalno da se diskredituje u javnosti.\nViši sud je, međutim, preinačio dio presude, kojim je sutkinja podgoričkog Osnovnog suda Milica Vlahović odbila Popovićev zahtjev - da Ćalovićeva preko medija povuče izjavu koju je dala na konferenciji za novinare u junu 2014. i javno se izvini za te tvrdnje.\nSud je odlučio da Ćalovićeva mora da objavi izreku ove presude “zato što je povrijedila prava ličnosti tužioca (čast, ugled, dostojanstvo), tako što ga je na konferenciji za novinare lažno optužila da je postavio pornozoofilni snimak na internetu, u roku od 15 dana od dana prijema presude, pod prijetnjom prinudnog izvršenja”.\nObrazložili su da Popović nije tražio novčanu satisfakciju za povredu časti i ugleda i da je zato objavljivanje u medijima nužna posljedica i vid njegovog zadovoljenja usljed povrede prava ličnosti.\nSudovi su ocijenili da ga je Ćalovićeva neosnovano optužila, jer nema dokaza da je Popović postavio snimak na internet, ali i da nijesu pronađeni podaci o osobi koja je to učinila.\nKonstatovali su i da nije od značaja priznanje Popovića da je prosljeđivao snimak.\nĆalovićeva je ranije optužila Popovića da stoji iza svega, ali je rekla da ga neće tužiti jer je to njihov cilj - da se nastavi priča o tim lažima.\nPopović je, međutim, tužio nju i insistirao da se utvrdi ko je osoba na snimku, ali je sud odlučio da je ta informacija irelevantna.\nDirektorica MANS-a više puta je negirala da je ona osoba na snimku, koji je kasnije u više navrata koristio tabloid “Informer” u obračun sa Ćalovićevom.\nPopović je tokom spora ponavljao da on nije okačio snimke na internet, ali da ga je sa zadovoljstvom dijelio svima, kako bi pokazao “pravo lice Ćalovićeve”.\nSudovi pristrasni i zavisni kada sude u premijerovom sporu\nPresuda je još jednom pokazala da su crnogorski sudovi sve samo ne nezavisni i nepristrasni kada sude u predmetima koje pokreće premijer neposredno ili preko svojih kontroverznih prijatelja”, kazao je juče punomoćnik Ćalovićeve, advokat Veselin Radulović.\n"Brutalni i primitivni napadi na Vanju Ćalović i MANS počeli su nakon što je ta organizacija otkrila i dokazima dokumentovala na koji način Milo Đukanović i organizacija na čijem je čelu kradu izbore", rekao je on.\nOcijenio je indikativnim što presuda dolazi odmah nakon što je objavljeno da je Evropska komisija ponovo odlučila da sljedeće izbore posmatra MANS: “Presuda još jednom šalje poruku da će se napadi na MANS nastaviti, ali i da prijatelji premijera koji su zaduženi za ovakve kampanje mogu računati i na zaštitu države u slučaju ako ih bilo ko prozove”.\n“Ipak, premijer i svi koji sprovode prljave kampanje prema njegovim kritičarima, kao i oni koji poput Višeg suda svojim djelovanjem daju vjetar u leđa takvoj praksi, mogu biti sigurni da će MANS i Vanja Ćalović nastaviti da razotkrivaju, dokumentuju i objavljuju sva njihova nedjela", poručio je Radulović.\nOn je najavio i reviziju Vrhovnom sudu.\nViši sud PodgoricaInstitut za javnu politikuVladimir Beba PopovićVanja ĆalovićMANS\n27.09. 10:08 h\t161\t6847


Zaštita ličnih podataka - Nastavni Centar\nПочетна/Vesti/Zaštita ličnih podataka\nOpšta uredba o zaštiti podataka o ličnosti – svi koji vode i obrađuju podatke o klijentima moraće da se prilagode\nGDPR ili Opšta uredba o zaštiti podataka o ličnosti ima široku geografsku primenu i predstavlja regulativu ne samo za firme na teritoriji EU, već i za građane koji borave u EU.\nOva uredba stupa na snagu u maju 2018. godine a broj incidenata koji uključuju neadekvatnu razmenu i skladištenje ličnih podataka korisnika trebalo bi da bude pod kontrolom. Iako postoje brojni razlozi za donošenje pravilnika koji bi bio posvećen regulisanju prikupljanja, deljenja i obrade ličnih podataka korisnika, mnoge kompanije i institucije nisu zadovoljne uvođenjem strožih mera u pogledu upravljanja ličnim podacima korisnika.\nGotovo je izvesno da će svako čije se poslovanje zasniva na prikupljanju ličnih podataka biti u znatno većem riziku nego do sada. Jer, ukoliko se utvrde propusti u poslovanju kompanija i narušavanju privatnosti korisnika usled krađe, gubitka ili neregularnog skladištenja njegovih podataka, propisane su višemilionske kazne – 4% godišnjeg prihoda kompanije ili 20 miliona evra, u zavisnosti od toga koji je iznos veći.\nJedna od kontroverznijih činjenica vezanih za Opštu uredbu o zaštiti podataka o ličnosti jeste ta da svaki subjekt koji posluje ili ima registrovano prebivalište na teritoriji Evropske unije podleže ovoj zakonskoj regulativi. U praksi, to znači da će svako ko je u dodiru sa korisničkim informacijama (od e-mail adrese do podataka o kreditnim karticama) morati da se prilagodi odredbama ove uredbe. Ono što je novina u ovoj regulativi jeste da će korisnik povratiti pravo na sopstvene informacije, i to kroz mogućnost da zatraži brisanje svojih podataka sa svih digitalnih servisa kompanije ili institucije kojima su podaci povereni na čuvanje.\nUkoliko lični podaci nisu adekvatno zaštićeni, organizacije rizikuju da izgube poverenje svojih klijenata i zaposlenih. Organizacije će morati da procene da li su postojeće organizacione, procesne, administrativne i tehničke mere zaštite dovoljne u pogledu svrhe i obima obrade podataka, količine prikupljenih podataka, perioda čuvanja, kao i njihove dostupnosti.


Trebinje: Skupštinska većina osudila nelegalni upad Vukanovića na sjednicu - Top Portal\nNaslovnica Vijesti BiH Trebinje: Skupštinska većina osudila nelegalni upad Vukanovića na sjednicu\nTrebinje: Skupštinska većina osudila nelegalni upad Vukanovića na sjednicu\nOdbornici skupštinske većine u Trebinju osudili su jednoglasno današnji nelegalni upad na sjednicu lokalnog parlamenta poslanika Nebojše Vukanovića koji je u salu ušao nepozvan i pokušao da unese nemir i sabotira rad novog saziva.\nLične frustracije i nezadovoljstvo Vukanović pokušava da prenese na sve opozicione odbornike i isprovocira reakcije koje nisu dostojne parlamentarnog i demokratskog djelovanja – saopštili su odbornici skupštinske većine.\nVećina koju čini 19 od 29 odbornika u Skupštini grada Trebinja ističe da neće dozvoliti da se ova institucija pretvori u cirkus i da pojedincima ne može biti dozvoljeno da se krše jasno propisana pravila ponašanja zbog nečijeg nezadovoljstva i neznanja.\nU saopštenju se ističe da je ubjedljiva dvotrećinska većina i podrška radu gradonačelnika jasan pokazatelj visokog stepena demokratije u Trebinju, a da je današnji proces izbora i imenovanja pokazao i visok nivo kulture izabranih odbornika skupštinske većine.\n– Grad Trebinje dobio je sposobne ljude koji će se u naredne četiri godine zalagati da svi zajedno živimo bolje, ostvarimo zacrtane planove, nastavimo da gradimo naš grad, otvaramo nova radna mjesta i zapošljavamo ljude – navode se u saopštenju odbornika skupštinske većine.\nOdbornici većine poručili su da galamu, nasilje i provokacije u skupštinskim klupama neće tolerisati.\nPrethodni članakKošarac: Poljoprivrednici koji protestuju su izmanipulisani, uvoz je smanjen\nNaredni članakNetfliks obrisao filmove u kojima glumi Džoni Dep


Da smanjenje penzija i plata ne bude žrtva građana bez efekta - Penzin\nPočetna Magazin Godine Ekonomija Da smanjenje penzija i plata ne bude žrtva građana bez efekta\nJurij Bajec, ekonomski stručnjak koji je učestvovao u kreiranju ekonomske politike Srbije, a sada je redovni profesor na Ekonomskom fakultetu Univerziteta u Beogradu, za Blic kaže da se umanjenje plata u javnom sektoru i penzija, zapravo, nikada dosad nije desilo u Srbiji.\n“Zato je važno biti istrajan u ostalim merama fiskalne konsolidacije i strukturnim reformama. Jer, ukoliko ovo smanjenje plata i penzija bude zabeleženo u istoriji kao čuvena žrtva građana Srbije koja je ostala bez efekta, to će biti jako, jako loše”, smatra Bajec.\nSudeći po saopštenju koje je Međunarodni monetarni fond izdao nakon završenih razgovora, može se zaključiti da su oni sigurni da će Srbija uštedeti od smanjenja penzija i plata u javnom sektoru. Jurij Bajec se, međutim, pita šta je sa preostalih 300 miliona evra za koje je još potrebno smanjiti deficit već u 2015. godini budući da su uštede od smanjenja plata i penzija procenjene na 400 miliona evra.\nBajec pretpostavlja da će se ići na osmišljavanje načina za nove prihode, na smanjenje subvencija i troškova državnih institucija, uvođenje reda u javna preduzeća, a baš je u tim stvarima, prema njegovom mišljenju, potrebno istrajati do kraja.\nŠto se tiče preduzeća u državnom vlasništvu koja imaju konkurenciju na tržištu, smatra da je najbolje da one posluju po tržišnim principima kao i njihova konkurencija, a gde država ne bude mogla da parira konkurenciji, tu firmu treba prodati ili joj naći strateškog partnera. Kao dobar primer navodi Komercijalnu banku kod koje je prisustvo strateškog partnera uticalo da država kao najveći akcionar banke bude vrlo odgovorna.\nReforma javnog sektora je tema svih vlada od socijalizma na ovamo. Bajec smatra da je određena reorganizacija moguća i da će platni razredi donekle srediti stvari, ali i da će otpuštanje zaposlenih iz javnog sektora biti najteža odluka. O svemu, više možete pročitati na sajtu Blica.\nTags:budžetdepolitizacijaekonomijajavna preduzećaMeđunarodni monetarni fond MMFotpuštanje zaposlenihpenzijeplatni razredipolitikaposaosmanjenje penzijasmanjenje plata u javnom sektoruSrbijaštednjatržišna konkurencijatržištetržište radazaposlenje


Vreme 1424 - Zoom: Grcenje Srbije – Izmedju Nobela i Oskara i o drugim dilemama i nacinu upravljanja drustvenim i drzavnim poslovima -->\nGrčenje Srbije – Između Nobela i Oskara i o drugim dilemama i načinu upravljanja društvenim i državnim poslovima\nOd kad je stupio na vlast, Aleksandar Vučić je onemogućio bilo kakav suvisli dijalog u društvu, ne samo o Kosovu, pa mi ostaje da se čudim, svaki dan sve više, premijerki Ani Brnabić koja uporno ne razume primedbe evropskih zvaničnika na stanje medijskih sloboda u Srbiji\nMonodrama: Ukidanje opšteg dijaloga\nProšle nedelje sam prisustvovao šaljivoj raspravi o tome da li će Aleksandar Vučić dobiti Nobelovu nagradu za mir ako reši pitanje Kosova ili će dobiti Oskara za glumu.\nLjudi su se šalili, ali u tim šalama, kao i uvek, ima barem pola zbilje, a u ovoj i više od toga. Dobar deo Srbije veruje da je predsednik Srbije sav posvećen pravednom miru i da izgara za srpske interese, razapet između realnosti na terenu i onog kako bi on da realnost prilagodi najboljim srpskim interesima, dakle da je privrženik koji traga za nekakvim rešenjem koje će biti bolje od zamrzavanja konflikta, u čemu se, napokon, slažem sa njim.\nDrugi deo javnosti, manje primetan u medijima, čvrsto veruje da je sve to vrhunsko glumatanje "jer on zna na šta je pristao prihvatajući Briselski sporazum" i da samo čeka trenutak kada će da izađe s unapred napravljenim planom, a da izjave tipa "ne jedem, ne spavam, u grču popijem tek jednu čašicu dunje umesto da slavim kao čovek..." (tokom poslednje posete Berlinu) imaju tek jednu svrhu, da dokažu kako je skrhan, kako mu je teško, kako breme nosi sam. To dugoročno nije dobra strategija, ali kod dela glasača verovatno ostavlja dobar utisak i Vučić voljno učestvuje u predstavi za koju je sam napisao scenario, režirao komad i prihvatio se glavne uloge.\nTo je najpre monodrama u kojoj se neki drugi akteri pojavljuju na sceni samo kad treba da unesu tacnu s čašom vode, ali Vučiću niko nije kriv što se okružio nekompetentnim saradnicima koji su u stanju samo da papagajski ponavljaju ono što Vučić govori, možda i od straha zbog atmosfere koja vlada na dvoru.\nHvale ga partneri iz inostranstva zbog poziva na javni, takozvani unutrašnji dijalog o Kosovu, ali mislim da je dobrano zakasnio sa tom inicijativom. Nije čudo što u tom poslu nema nekog entuzijazma, jer je prethodno, od kad je stupio na vlast, pre šest godina, istina, u različitim derivatima, onemogućio bilo kakav suvisli dijalog u društvu, ne samo o Kosovu, pa mi ostaje da se čudim, svaki dan sve više, premijerki Ani Brnabić koja uporno ne razume primedbe evropskih zvaničnika na stanje medijskih sloboda u Srbiji.\nBeč i Berlin: Dva pristupa bolovima\nSetite se, poštovani čitaoci, kako je izgledalo izrugivanje Saši Jankoviću, šefu PSG, koji je na svoj tviter tu nedavno okačio poruku da se u nekoj hotelskoj sobi u Beču zgrčio od jada za Srbijom, a s koliko je saučešća prihvaćeno Vučićevo grčenje u Berlinu. Usput, nije kao male boginje, ali i to mu dođe neka vrsta epidemije.\nPotpredsednik Glavnog odbora SNS-a Milenko Jovanov, dežurni lovac na izjave koje se ne sviđaju stranci i šefu, kritikovao je Vuka Jeremića navodeći da "lažima pokušava da saplete" Aleksandra Vučića, dok se bori za Srbiju.\n"Vuk Jeremić laže da Vučić bilo šta daje, jer ništa niti je dao, niti će dati, ali je zato Jeremić dao sve, iako mu niko ništa nije tražio", naveo je Jovanov u saopštenju.\nPrethodno je Jeremić, najglasniji i najaktivniji na opozicionoj sceni u kritici spoljne politike, izjavio da Vučić vodi spoljnu politiku tako da svima koji bi potencijalno mogli da mu nanesu štetu daje sve što traže, ali da će mu zahtev Amerikanaca da preda Kosovo "eksplodirati u lice", jer ne zna kako da reši taj problem.\n"Građani Srbije dobro vide i dobro znaju kako se i koliko Aleksandar Vučić bori za Srbiju, ali takođe vide i znaju da Vuk Jeremić ili obilazi kaktuse po Arizoni, ili svojim halucinacijama i lažima pokušava da sapliće Vučića dok se bori za Srbiju", poručuje Jovanov. Tim povodom, Jovanov je ocenio da građani Srbije dobro vide i dobro znaju kako se i koliko Aleksandar Vučić bori za Srbiju.\n"Jadni su i bedni oni koji, poput Jeremića, priželjkuju poraz Srbije, nadajući se da će tako i Vučić biti poražen. To samo potvrđuje da njima do Srbije uopšte nije stalo, nego im je jedina ideja da se dokopaju nekakve fotelje i vlasti, ali u tome neće uspeti, jer narod u Srbiji nikada neće podržati one koji bi i Srbiju žrtvovali za fotelju", naveo je Jovanov.\nHazarski rečnik: Da li smo narod u nestajanju\nAli, on nije morao ništa da piše jer je to u utorak ujutru na TV Pinku već rekao njegov šef, istina drugim rečima.\nUkazao je da se ne bavi time ko je sve u Srbiji pozivao da se deluje protiv vlade i izazivaju nemiri, jer, dodaje, on to razume: "Zašto bi svi imali interes da to ide normalno, zašto bi taj interes bio i ovde u zemlji i u svetu?"\n"Protiv Srbije imamo mnogo snažnih faktora, tako da moramo da se borimo za što veću naklonost kod nekih važnih u Evropi i svetu", poručio je.\nKaže i da je suština onih koji napadaju sve što čini aktuelna vlast, pa i kad se govori o KiM, u tome da se "oni prave mnogo pametni, a kao da je narod lud pa je baš na KiM glasao u tolikom broju za mene, ali, vi sve bolje znate od njih, iako nikad niste bili na Kosovu, možda odete svakog 28. juna na Vidovdan da pevate srpske pesme, pa hvala vam i na tome".\n"Ali ako svaki dan govorimo o teritoriji, zašto onda ti pametni ne odu da žive dole, naročito južno od Ibra, pa da pokažu koliko vole svoju otadžbinu", poručio je.\nOni, dodaje, imaju politiku – mi ćemo da se dodvoravamo narodu po svaku cenu, a moja je politika – dajemo pare, pružamo se koliko smo dugi, da smanjujemo javni dug, koji će krajem godine biti 52 odsto BDP-a...\n"Zato je moja politika – teraj, guraj, bori se za svoju zemlju, i nadam se da to ljudi vide", rekao je Vučić, te upitao:\n"Mislite da mi ne bi bilo lakše da se dodvoravam zapadnim emisarima, kao što su oni radili. Oni me, međutim, poštuju jer predstavljam autentičnu srpsku politiku, i veoma sam zabrinut jer smo nacija u propadanju, zbog čega sam zamolio građane da razumeju da nam je otadžbina u opasnosti", rekao je predsednik.\n"Menjale su nam se granice od pamtiveka, nekad nismo imali ni pola Beograda u Srbiji, ali smo uspevali da očuvamo nacionalni korpus. A mi polako nestajemo i niko se preterano ne uzbuđuje zbog toga, nema veze, zvaćemo se nekako drugačije, Hazari ili već nekako..."\nDakle, on gura, tera i bori se... i nema razloga da strepi da to ljudi ne vide. Vide i te kako, jer i nemaju šta drugo da vide. A premijerki i dalje nije jasno.\nKula s lepim pogledom\nTreći svetski medijski rat


Vijeće ministara BiH, na 143. sjednici održanoj 09.02.2011.godine u Sarajevu, prihvatilo je Inicijativu za vođenje pregovora radi zaključivanja Ugovora o finansiranju između Bosne i Hercegovine i Evropske investicione banke (EIB) – Koridor 5c - II faza. Ministarstvo finansija trezora, nakon završenih pregovora, dostavit će Vijeću ministara BiH nacrt ugovora s prijedlogom osnova za njegovo zaključivanje. Cilj Projekta je izgradnja 31 kilometra autoputa na Koridoru 5c koji povezuje Bosnu i Hercegovinu s Hrvatskom na sjeveru i jugu zemlje. Dijelovi ovog projekta su izgradnja 20,35 kilometara dionice autoputa Vlakovo - Tarčin i 10,76 kilometara dionice Svilaj - Odžak. Kredit EIB-a za ovaj projekt iznosi 166 miliona eura, s rokom otplate od 25 godina i grejs periodom od četiri godine, s alokacijom na Federaciju BiH.\nPovodom primjene Zakona o dopunama Zakona o službi u oružanim snagama BiH vojnicima koji su stekli pravo penzionisanja potrebno je rješenje problema, što sigurno želi i Ministarstvo finansija i trezora BiH na čelu s ministrom finansija i trezora Draganom Vrankićem.\nU vezi sa ovim, javnost treba znati istinu temeljenu na činjenicama kako realizovati u zakonskim okvirima ovo zakonski stečeno pravo. Prejednostavna je formulacija kako „ministar hoće ili neće“, jer Ministarstvo je institucija koja mora raditi u okvirima ZAKONA za što je odgovoran ministar. Ministarstvo finansija i trezora nema zakonske osnove za potpisivanje ikakvog protokola iz kojeg proizlaze obaveze koje nisu temeljene u budžetu.\nDopredsjedavajući Vijeća ministara i ministar finansija i trezora BiH Dragan Vrankić razgovarao je s šefom Misije Međunarodnog monetarnog fonda Kostasom Hristuom (Costas Christou) o makroekonomskoj situaciji u BiH i izvršenju budžeta u 2010. godini.\nSagovornici su zajednički ocijenili da su institucije BiH izvršile sve obaveze iz stand-by aranžmana, te da je izvršenje budžeta institucija BiH u 2010. godinu u skladu s planiranim.\nOve sedmice 6488\nOvog mjeseca 21647


Zaharova: Кosovo pumpaju oružjem - Politika\nNaslovna / Politika / Zaharova: Кosovo pumpaju oružjem\nZaharova: Кosovo pumpaju oružjem\nPitanje o mogućim posledicama namera separatističkog Кosova da formira svoju armiju i postavi granicu sa Srbijom ”dostojno je dobrog članka, možda čak nekog naučnog rada”. Tako je zvanični predstavnik MIP Rusije Marija Zaharova na brifingu u Moskvi 25. oktobra odgovorila na molbu novinara EADaily da oceni realnu opasnost od moguće realizacije projekta ”Velika Albanija” na koju je ranije ukazao ministar odbrane Srbije Aleksandar Vulin na međunarodnom forumu u Pekingu, označivši je kao ”glavni izazov” sa kojima se suočava njegova zemlja.\n”Hajde da podelimo to pitanje. Što se tiče Кosova, kao što znate, mi ne priznajemo takvu državu. Tim pre, kao što smo ponavljali više puta, nas zabrinjavaju tendencije koje se tamo razvijaju u poslednje vreme. Uz apsolutnu neozbiljnost ove teritorije kao državne formacije, ona se još pumpa oružjem”, - kazala je Zaharova i dodala da ne može da ne zabrinjava otvoreno pretendovanje Кosova na posedovanje tog istog oružja, zato što kao država ono se nije ostvarilo.\n”Ako govorimo o oceni izjava ministra odbrane Srbije o količini i kvalitetu pretnji sa kojima se suočava njegova zemlja, ja bih ipak to ostavila srpskoj strani. Njihovo je pravo da kažu s koje strane odećaju ove opasnosti”, - odgovorila je Zaharova.\nКako je ranije saopštila informaciona agencija EADaily, ”parlament” separatističkog Кosova usvojio je paket dokumenata na osnovu kojih će se Snage bezbednosti Кosova bez promene naziva transformisati u armiju Кosova. Jedan od usvojenih nacrta predviđa i formiranje ministarstva odbrane. ”Premijer” Кosova Ramuš Haradinaj je posle glasanja u parlamentu izjavio da je to ”jedan od najvaćnijih i odlučujućih dana za zemlju i konsolidaciju kosovske države na putu ka NATO-u”.


Da li treba napustiti Železaru? – Semendria\n28. februar 2013. PRIVREDA – Već godinu dana koliko je na državnim jaslama, smederevska železara čeka strateškog partnera ili neko drugo rešenje koje bi mogla da ponudi država.\n“Dvadeset osmi je bio onaj poslednji rok koji smo dali vladi Republike Srbije da izađe sa rešenjem za Železaru Smederevo, ministar Dinkić je rekao da ne treba da brinemo, da postoji varijanta A, to je Uralvagonzavod, ukoliko oni odustanu, postoji varijanta B. Mi smo bezuspešno pokušavali da aznamo šta je varijanta B, nismo saznali”, kaže Ranka Savić iz ASNS\n“Smatramo da je to sindikalno -marketinški poitez, jer ako se nešto ozbiljno u jendoj firmi, ako se tiče 5200 zaposlenih, onda se pozovu i drugi reprezentativni i nereprezentativni sindikati. Mi ne znamo, mi imamo još danas i sutra, možda se nešto izdešava, možda dođe neka informacija, možda se desi da će biti još nekog produžetka”, kaže Mileta Gujaničić iz Nezavisnog sindikata metalaca Železare\n“Primamo neku platu, za razliku od onih koji nemaju overene knjižice, mi imamo i overene knjižice i nije to još toliko alarmantno da bismo mi ušli u nešto. Mi smo sva tri sindikata potpisali produženje kolektivnog ugovora do 31. aprila, što znači da ćemo mi ad imamo obezbeđene asredstva do 15. maja za plate”, kaže Siniša Prelić iz Samostalnog sindikata Železare.\n“Bojim se da su male šanse, a bilo bi svakako jako dobro da se ljudi zaposle, da uspešno posluje Železara”, rekao je Kovačević.\nKovačević je istakao da je još “kada smo kupili Železaru od Amerikanaca, ona imala 700 miliona evra duga koji je bio dvostruko veći od njene imovine” i da je i revizor stavio primedbe na završni račun.\nKovačević je ocenio da bi “bilo pametno da se sa političkog razmatranja, pređe malo i na ekonomske analize”.\nOn je naveo da su “potrebne značajne investicije da bi se podigla i pokrenula Železara, a mi te novce nemamo”.\n“Možda je rešenje da se napusti Železara”, rekao je Kovačević i dodao da je Železara već sada zatvorena i da je možda bolje na neki drugi način rešiti problem 5.000 zaposlenih, nego praviti još veće gubitke.\n« Nerad Železare košta Srbiju 120 mil. evra godišnje\nMalađan Dinkić: Rusi neće Železaru, nema ni tendera »


Kompanija „DELTA HOLDING“ pomaže razvoj DVA SELA u okolini Zaječara\nSrpska kompanija započinje trogodišnji plan razvoja naselja oko Zaječara. Uz poznavanje modernog agrara, holding će garantovati otkup proizvedene robe, saznaju „Novosti“.\nPrema našim saznanjima, u konkurenciji su četiri sela, a u ponedeljak, 26. novembra će biti doneta odluka koja dva su izabrana. Upravo u ponedeljak prvi čovek „Delte“ Miroslav Mišković će lično u društvu gradonačelnika Zaječara Boška Ničića obelodaniti o kojim naseljima je reč.\nU okolini Zaječara, domaćini se već bave uzgojem dunja, proizvodnjom mesa i mleka, ali je nivo te proizvodnje daleko ispod nivoa razvijenih poljoprivrednih zemalja.\nPrethodnih nedelja „Deltin“ tim je obilazio sela u zaječarskom kraju i razgovarao sa meštanima.\nPosle ankete, koja je tom prilikom sprovedena, došlo se do zaključka da su ovim selima najviša potrebna stručna znanja o modernoj poljoprivredi, kao i pomoć oko otkupa proizvedene robe.\nZato je „Deltinim“ projektom planirano da lokalni domaćini, u zavisnosti od svojih potreba, dobiju stručnu pomoć u organizaciji proizvodnje (prihrani, rezidbi voćaka, gajenju stoke, izboru sadnica i rasa životinja i slično).\n„Delta Agrar“ će garantovati otkup robe, što daje sigurnost koja je ovdašnjim proizvođačima najpotrebnija.\nProjekat „Naše selo“ predviđa i unapređenje društvenog života u ovim mestima.\n„Delta“ je spremna da iz svojih budžeta pomogne obnovu škole, ili doma kulture, ili nekih sličnih objekata u selima koja budu odabrana.\nObnovom, kao i podizanjem društvenog i kulturnog života, želja je da se ova mesta u okolini Zaječara ponovu učine privlačnim i sadašnjim žiteljima i onima koji su ih u prethodnom periodu napustili, tražeći neke bolje poslove i bolje uslove za život.\nDeo donacije biće i radne posete „Deltinim“ poljoprivrednim imanjima, kako bi se proizvođači na licu mesta uverili u to kako danas izgleda poljoprivredna proizvodnja na najvišem svetskom nivou.\nGrad Zaječar, prema pisanju „Novosti“ potpuno stoji uz ovaj projekat i takođe će dati svoj doprinos njegovoj uspešnoj realizaciji.\nU lokalnoj zajednici se nadaju da bi i druga sela mogla da prepoznaju ovu ideju i takođe započnu sličan razvoj uz proizvodnju po svetskim standardima.\ndelta holding grad zaječar naša sela poljoprivreda projekat RAZVOJ sela


Politika Autor:Direktno26. avg. 202122:02 > 22:52\nPre nekoliko dana u javnosti je objavljena fotografija ministra policije Aleksandra Vulina, koji je bio u zagrljaju osuđivanog Vladimira Kovačevića Kovača, vođe navijača Rada. Kako piše portal Direktno, nije samo Vulin u društvu "žestokih momaka", već su njegovim "stopama" pošli Nebojša Stefanović, aktuelni ministar odbrane, i Slaviša Kokeza, nekadašnji predsednik Fudbalskog saveza Srbije.\nDirektno je objavio snimak prijateljskog ćaskanja na kojem su, kako su naveli, dvojica funkcionera Srpske napredne stranke sa pomenutim Vladimirom Kovačevićem Kovačem.\nTaj portal piše da nije Kovač bio jedini koji se našao u neposrednoj blizini Stefanovića i Kokeze, budući da su vođi navijača Rada društvo pravili Nenad Alajbegović, zvani Alajbeg, vođa Zabranjenih, koji je više puta ranjavan, kao i Miloš Šušilović Kostić, takođe iz navijačke grupe „Zabranjeni“.\nSudeći po snimku, do sureta je došlo 27. novembra 2019. godine, malo pre ponoći.\nDirektno je objavio da je Vladimir Kovačević Kovač u periodu od 2004. do 2020. godine evidentiran kao izvršilac ukupno 18 krivičnih dela, i to: tri krivična dela u vezi sa oružjem (sva tri puta mu je oduziman pištolj), teška krađa, teška telesna povreda, izazivanje nacionalne, verske i rasne mržnje i netrpeljivosti, izazivanje opšte opasnosti, napad na službeno lice u vršenju službene duđnosti, nasilničko ponađanje, sprečavanje službenog lica u vršenju službene radnje.\nTakođe taj medij navodi da Nenad Alajbegović Alibeg je u periodu od 1993. do 2011. evidentiran kao izvršilac 67 krivičnih dela, među kojima se ističu: ubistvo u pokušaju Nikole Mileusnića i Milana Topalovića, teška telesna povreda, nasilničko ponašanje, razbojništvo, krivična dela u vezi sa drogom i oružjem, krađe, iznude, prikrivanja…\nNova fotografija ministra Vulina s kriminalcem FOTO\nKo se sve povezivao s klanom Belivuk: Hrkalović, Nedić, Stefanović\nMiloš Kostić Šušilović, piše Dirketno, je izvršio ukupno šest krivičnih dela, a to su: krivična dela u vezi sa oružjem (ove godine mu je oduzet pištolj), nasilničko ponašanje, krađe, učestvovanje u tuči.\nFotografije Vulina sa kriminalcima\nPortal Nova.rs je inače objavio fotografiju Aleksandra Vulina sa Kovačevićem, a ministar policije sam je priznao da je fotografija nastala na Birfestu, te da je reč o njemu nepoznatom čoveku. Vulin je naveo da njemu svako može da priđe, porazgovara sa njim, pa i da se slika.\nOn je naveo da ima i fotografije sa sa Vukom Jeremićem, Đinđićem, Đilasom i za te fotografije, kaže, može da bude kritikovan.\n„Znao sam sa kim se slikam, tu opravdanja nemam“, odgovorio je ministar unutrašnjih poslova.\nU poslednjem broju Nedeljnika objavljena je fotografija na kojoj Vulin sa Stevanom Holićem, saradnikom vlasnika imanja „Jovanjica“. Holić se trenutno nalazi na optuženičkoj klupi Specijalnog suda kao pripadnik grupe koja je proizvodila marihuanu.\nnebojša stefanovićSlaviša Kokezavladimir kovačevićVladimir Kovačević Kovač\nVodič za subotnji protest u Beogradu: Lokacije i vreme blokade puteva\nAntonijević gledao Vučićevu konferenciju, pa pitao: Čoveče, imaš li ti kuću?\nMoj Vučko, bager je naišao na Crnog: Urnebesne parodije na temu protesta VIDEO


9. WSC & 23. WPC - LONDON 2014.\nNaslov: 9. WSC & 23. WPC - LONDON 2014. Sre 13 Avg 2014 - 14:42\nObjavljeni su rezultati 9. Svetskog prvenstva u rešavanju sudokua.\nTabela posle regularnog dela takmičenja\nPosle plej-ofa, prvo mesto zauzeo je Kota Morinishi, drugi je Tiit Vunk, a treće mesto dele Bastien Vial-Jaime i Jakub Ondroušek. U konkurenciji od blizu 200 najboljih sudokista sveta, najuspešniji logičar Srbije, Nikola Živanović, zauzeo je odlično 11. mesto .\nNaslov: Re: 9. WSC & 23. WPC - LONDON 2014. Pon 18 Avg 2014 - 16:47\nZvanični sajt 9. WSC & 23. WPC je potpuno zatajio sa informacijama, pa se podrazumeva da i ja kasnim , a nezvanične rezultate po kategorijama, uspeo sam da iskopam na forumima nemačkih i britanskih logičara.\nRedosled posle regularnog dela 23. prvenstva u rešavanju logičkih zadataka:\n1. Hideaki Jo\n3. Ulrich Voigt\n4. Michael Ley\n5. Peter Hudak\n6. Ken Endo\n7. Neil Zussman\n8. Bram de Laat\n9. Nikola Zivanovic\n10. James McGowan\nRedosled nakon plej-ofa:\nTakmičari mlađi od 18 godina:\nTakmičari stariji od 50 godina:\n1) Stefano Forcolin (GBR)\nČestitke Nikoli Živanoviću na još jednom izuzetnom rezultatu !\nPoslednji put izmenio Kontrolor dana Pon 18 Avg 2014 - 16:55, izmenio ukupno 2 puta\nNaslov: Re: 9. WSC & 23. WPC - LONDON 2014. Pon 18 Avg 2014 - 16:52\nDopunske informacije sa 9. Prvenstva sveta za sudokiste:\n3) Bastien Vial-Jaime (FRA)\nNaslov: Re: 9. WSC & 23. WPC - LONDON 2014.


Demokratska stranka Srbije (DSS) ocenila je danas da se vlast u Beogradu plaši istine i skupštinske rasprave o Kosovu i Evropskoj uniji. „Skandalozna izjava šefa poslaničke grupe Srpske napredne stranke Aleksandra Martinovića da vladajuća većina neće dozvoliti skupštinsku raspravu o pregovaračkom poglavlju 35 još jedan je dokaz da je sistem parlamentarne demokratije u Srbiji u fazi potpunog raspada“, navela je DSS u saopštenju.\n„Martinovićevo pitanje ‘šta je DSS uradio da bi sprečio proglašenje nezavisnosti Kosova’ isto je toliko besmisleno kao što bi bilo pitati (premijera Aleksandra) Vučića zašto vlada u kojoj je bio nije sprečila NATO bombardovanje? Martinović se drsko pravi da ne zna da Vlada DSS-a, odnosno Vojislava Koštunice, nije prihvatila Ahtisarijev plan i da je zahvaljujući Rusiji sprečeno njegovo usvajanje u Savetu bezbednosti, a da samoproglašenje nezavisnosti, kao jednostrani akt, ne može da se spreči“, dodaje se.\n„Odgovor je jasan: da bi se još neko vreme prikrila istina da Evropska unija od Srbije zahteva potpisivanje pravno obavezujućeg, po karakteru medjunarodnog sporazuma o punoj normalizaciji odnosa izmedju Srbije i Kosova, što bi bio akt krajnjeg priznanja kosovske nezavisnosti“, dodaje se u saopštenju DSS-a.


Orban: Nulta tolerancija Mađarske za antisemitizam | Autonomija\nOrban: Nulta tolerancija Mađarske za antisemitizam\nOrban je konstatovao da je antisemitizam u porastu i u Evropi i u Mađarskoj, navodeći da je delimični razlog za to ekonomska kriza koja pogađa to područje\nMađarski premijer Viktor Orban poručio je večeras na otvaranju Svetskog jevrejskog kongresa u Budimpešti da je njegova vlada objavila „nultu toleranciju“ za antisemitizam.\nOrban je konstatovao da je antisemitizam u porastu i u Evropi i u Mađarskoj, navodeći da je delimični razlog za to ekonomska kriza koja pogađa to područje.\n„Antisemitizam je neprihvatljiv i ne može se tolerisati“, istakao je Orban.\nPredsednik Svetskog jevrejskog kontresa Ronald Lauder tražio je od mađarskog premijera da se suprotstavi „mračnim silama“, kao što je ultra desničarska stranka Jobik, čiji političari su u parlamentu imali brojne antisemitske izjave.\nMiting pristalica Jobika održan je juče u Budimpešti, uprkos vladinim naporima da ga zabrani zbog njegove antisemitske prirode.\nOko 550.000 mađarskih Jevreja ubijeno je tokom holokausta u Drugom svetskom ratu, dok danas u toj zemlji živi oko 100.000 Jevreja, što je najveća jevrejska zajednica u istočnoj Evropi.\nSvetski jevrejski kongres počeo je večeras svoju 14. generalnu skupštinu uz izuzetne mere bezbednosti zbog nedavnog rasta antisemitizma u Mađarskoj.\nUlice oko Hotela Interkontinental gde se održava trodnevni skup zatvorene su. Ograničenje saobraćaja i zabrana parkiranja biće na snazi do 8. maja.\nMađarska policija je uklonila sve kante za smeće oko hotela, iz predostrožnosti posle nedavnog napada u Bostonu u SAD gde su bombe bile sakrivene u kantama za smeće.\nSerž Cvajgenbaum (Serge Cwajgenbaum), predsednik Evropskog jevrejskog kongresa, rekao je za agenciju Frans pres da mnogi nisu želeli da dođu zbog takvih bezbednosnih mera i da im se ne sviđa što se vraćaju vremena kada skup mora da se odvija pod policijskom zaštitom, ali da su želeli da pokažu solidarnost sa jevrejskom zajednicom u Mađarskoj.


PORTAL KRUG - PANIK TASTERI U DOMU ZDRAVLJA\nPANIK TASTERI U DOMU ZDRAVLJA\nPrevious Article OTVOREN ŠALTER POŠTE U BOLNICI\nNext Article HOĆE LI RASELJENI POSTATI BESKUĆNICI?\nKraljevački Dom zdravlja je među prvima u Srbiji uveo ovaj sistem zaštite zaposlenih koji, kažu, treba da poveća stepen sigurnosti zdravstvenih radnika i da služi kao upozorenje za loše namere pojedinih pacijenata, odnosno građana\nKoordinaciono telo za rodnu ravnopravnost, kojim predsedava potpredsednica Vlade Republike Srbije i predsednica Koordinacionog tela Zorana Mihajlović, predstavila je Nacionalni koordinacioni mehanizam za pitanja rodne ravnopravnosti. Ovo telo ima mandat da koordinira rad organa državne uprave i drugih institucija u cilju unapređenja rodne ravnopravnosti i položaja žena i muškaraca u Srbiji. Međutim, rodna ravnopravnost nije pitanje samo jednog zakona ili strategije. To je odgovornost svih nas i zahteva angažovanje državnih institucija, nevladinog sektora,stručne javnosti i medija.\n- Svedoci smo da je verbalno, ali i fizičko nasilje prisutno i u svim zdravstvenim ustanovama. Zato je uspostavljena saradnja sa Sindikatom medicinskih sestara i tehničara Srbije, uz podršku Agencije Ujedinjenih nacija za rodnu ravnopravnost i osnaživanje žena, pa su obezbeđeni panik taster sistemi za određeni broj zdravstvenih ustanova u Srbiji - dodala je Mihajlovićeva.\n- Naš Dom zdravlja je među prvima u Srbiji uveo ovaj sistem zaštite zaposlenih u ustanovi, tako da smo u ovom momentu obezbeđeni sa nekoliko panik tastera, koji su postavljeni na, po nama, u ovom momentu najznačajnijim i najrizičnijim mestima. U narednom periodu proširićemo tu mrežu u celoj ustanovi. Po našoj proceni ovo je veoma dobar sistem koji pojačava osećaj sigurnosti svih zaposlenih, ali služi i za upozorenje svim lošim namerama od strane pojedinih pacijenata, odnosno građana. Ovo je još jedan dodatni stepen obezbeđenja i sigurnosti i o tome brine ne samo ustanova, nego i čitav sistem. Država se ujedinila na način da se poveća stepen sigurnosti, a ovde konkretno zdravstvenih radnika - rekla je direktorka Doma zdravlja Kraljevo, msc.dr Mirjana Krčevinac.


Izvještaj Evropske unije o napretku: Bosna i Hercegovina dobila najlošije ocjene | Krupljani.BA\nVEZANI TEKST – Slovenija pozvala EU da primi u članstvo države Zapadnog Balkana do 2030. godine\nNema napretka u borbi protiv korupcije i organizovanog kriminala, u reformi izbornog procesa slobodi izražavanja, niti vanjskih odnosima, a zabilježeno je nazadovanje u oblasti javne nabavke. Što se tiče političkih kriterija, navodi se da su zakonodavna i izvršna vlast imale “slab učinak zbog političke polarizacije i poremećaja uzrokovanih pandemijom”.\n– Negativni efekti rasprostranjene korupcije i znaci političkog zarobljavanja nastavili su se snažno manifestovati tokom pandemije, direktno utičući na dobrobit građana – ocjenjuje se u izvještaju koji je posvećen Bosni i Hercegovini.\nU dokumentu se navodi kako izaziva zabrinutost “selektivno i netransparentno gonjenje i sudsko praćenje slučajeva korupcije”. Identifikuju se sistemski nedostaci u operativnoj saradnji između agencija za sprovođenje zakona i veoma ograničena razmjena obavještajnih podataka. Za policiju se kaže da je “podložna političkom uplitanju”, a finansijske istrage i zapljena imovine su, prema nalazima, “uglavnom neefikasni”.\nKada je u pitanju navedeni nedostatak napretka u borbi protiv korupcije, u Izvještaju se navodi nazadovanje i u oblasti javnih nabavki. Pri javnim nabavkama je BiH “primjenjivala povlašteni tretman” za domaće ponuđače prilikom dodele javnih ugovora, konstatuje se i ocjenjuje kako su potrebne “hitne aktivnosti” na usvajanju zakona o javnim nabavkama i sukobu interesa.\n– Ovo zahtjeva pravednu raspodjelu odgovornosti između svih entiteta i kantona, uključujući i smještanje prihvatnih centara – navodi se u izvještaju EK o Bosni i Hercegovini.\nVEZANI TEKST – Vijeće za vanjske poslove EU-a prihvatilo produženje misije EUFOR-a u BiH; Turković: Izuzetno važni zaključci\n– Nije postignut napredak u garantovanju slobode izražavanja i medija, u zaštiti novinara od prijetnji i nasilja obezbjeđivanjem odgovarajućih sudskih mjera, niti u osiguravanju finansijske održivosti sistema javnog emitovanja”, stoji u dokumentu i dodaje da i dalje postoje izazovi u pogledu slobode okupljanja, posebno u entitetu Republika Srpska, “gdje su aktivisti bili izloženi zastrašivanju i sudskom gonjenju”.\n– Zemlja mora pojačati napore da okonča pristupanje Svetskoj trgovinskoj organizaciji. Bosna i Hercegovina se snažno ohrabruje da poboljša svoje usklađivanje sa vanjskopolitičkim izjavama EU-a i restriktivnim mjerama – ocjenjuju eksperti EK.


Naslovna/Politika/Borenović: Potrebne izmjene Izbornog zakona\nBANJALUKA – Predsjednik PDP-a Branislav Borenović istakao je u današnjem razgovoru sa ambasadorom SAD u BiH Erikom Nelsonom u Banjaluci da su izmjene Izbornog zakona jedan od političkih prioriteta ove stranke.\nBorenović je ocijenio da bi time bili omogućeni fer i pošteni izbori, koji bi izražavali stvarnu volju građana i vratili povjerenje u zakonodavne i izvršne institucije.\nOn je naglasio da je jedan od osnovnih preduslova za normalno funkcionisanje društva povjerenje u pravosudne i bezbjednosne institucije, koje moraju biti profesionalne i efikasne.\n“Unapređenju rada ovih institucija moramo se najozbiljnije posvetiti”, rekao je Borenović, izražavajući nezadovoljstvo radom pravosuđa.\nDelegacija PDP-a informisala je Nelsona da je javne medije neophodno vratiti u okvire profesionalnog i nepristrasnog izvještavanja, saopšteno je iz ove stranke.\nSa Nelsonom su o aktuelnoj političko-ekonomskoj situaciji u Republici Srpskoj i BiH razgovarali i počasni predsjednik PDP-a Mladen Ivanić i predsjednik Gradskog odbora ove partije u Banjaluci Draško Stanivuković.\nBanjaluka BiH Branislav Borenović izbori PDP SAD SRNA\nAdam Šukalo: Ja ovaj bijeli hljeb neću uzeti sebi već ćemo bijeli hljeb vratiti narodu\nPoznat gotovo kompletan sastav buduće vlade Srpske: Čubriloviću Trgovina i turizam\nBalaban se tek vratio a već posreduje: DNS-u pristupa i Nedeljko Milaković, bivši poslanik SP-a i kandidat SDS-a\nSavanović: Šljemovi su poklon od kolega koji su 1997. na tenkovima preuzeli vlast\nTramp imenuje specijalnog izaslanika za pregovore Beograda i Prištine\nBanjalučanka najbolja koledž odbojkašica u SAD


Milovanović: Prekinućemo dominaciju večitog rivala\nDejan Milovanović naredne sezone ponovo će braniti boje Crvene zvezde. Uprava pobednika nacionalnog Kupa Srbije postigla je dogovor sa Lensom o jednogodišnjoj pozajmici svog nekadašnjeg kapitena, a posao je završen pošto je popularni Deksa juče stavio potpis na ugovor.\nPovratak: Dejan Milovanović posle potpisivanja ugovora\n- Teško je obećavati trofeje. Sigurno je da nas čeka grčevita borba za šampionsku titulu i odbranu nacionalnog kupa. Neće biti nimalo lako, ali mislim da je došlo vreme je da se prekine dominacija komšija – rekao je Milovanović.\nPovremeni reprezentativac Srbije nije imao zapaženu ulogu u Lensu prethodne sezone, međutim veruje da je njegov povratak u klub u kojem je stekao igračku afirmaciju, pravi potez.\n- Sigurno da u Lansu nisam igrao koliko sam očekivao. Uprkos tome mogu da kažem da sam, ipak, zadovoljan provedenim vremenom u Francuskoj. Povratak u Zvezdu je u ovom trenutku bila najbolja opcija za mene – dodao je Milovanović.\nI dok se ekipa pojačava trener Ratko Dostanić nastavlja da priprema ekipu za tri fronta.\n- Odigraćemo dosta utakmica u ovih devet dana u Sloveniji,radimo u visokom ritmu i za sada sve ide kako treba. Tek smo izašli iz procesa žestokog rada na poboljšanju fizičke spreme i igrači se polako adaptiraju na utakmice. Sigurno je da ne bih bio zadovoljan kada bi sada dostigli vrhunac forme, ali sa ovakvim pristupom, kao i onim što smo pokazali na prijateljskoj utakmici protiv Irana možemo da budemo optimisti – kaže Dostanić.\nCrveno-beli su na meč sa Irancima izveli sastav koji bi trebalo da počne i prvu utakmicu u sezoni.\n- Iran je sigurno protivnik po meri, koji zna da igra fudbal. Iako su hitriji i svežniji od nas u ovom trenutku, igrači koji su dobili priliku, držali su ritam svih 90 minuta uz pružen maksimum od strane svakog od njih. Očekujem još bolje partije kako vreme bude odmicalo, ali svesno smo tražili što jače protivnike za ovaj drugi deo priprema u Sloveniji – dodao je Dostanić.